open-index/open-wikipedia-markdown huggingface dataset:
സുവർണ്ണശലഭം

പൊതുവെ വനങ്ങളിൽ കഴിയുന്ന ഒരു പൂമ്പാറ്റയാണ് **സുവർണ്ണ ശലഭം** (Caprona ransonnetii). ഇത് **സുവർണ്ണപ്പരപ്പൻ** എന്നും അറിയപ്പെടുന്നു. കാടുകളുടെ സമീപപ്രദേശങ്ങളിലും ഇവയെ കാണാറുണ്ട്.

## ജീവിതരീതി
നീർത്തടങ്ങളുടെ ഓരത്തിരുന്ന് ലവണം നുകരുന്ന സ്വഭാവമുണ്ട്. വെയിൽ കായുന്ന ഇലപ്പുറത്തിരുന്നാണ്. ആൺശലഭങ്ങൾ മറ്റുപൂമ്പാറ്റകളെ തുരത്തിയോടിയ്ക്കുന്നത് കാണാം. കുതിച്ച് പായുന്ന പൂമ്പാറ്റയാണിത്. ദീർഘദൂരത്തിലും വളരെ ഉയരത്തിലും പറക്കാറില്ല. അരിപ്പൂവിൽ നിന്നും ചിരവപ്പൂവിൽ നിന്നും ആർത്തിയോടെ തേൻകുടിയ്ക്കുന്നത് കാണാം.

## ശരീരപ്രകൃതി
ഈ ശലഭത്തിന് രണ്ട് തരത്തിലുള്ള രൂപം ഉണ്ട്.
### മഴക്കാലം
മഴക്കാലത്ത് ചിറകുകൾക്ക് ഇരുണ്ട തവിട്ടുനിറമായിരിക്കും. ചിറകിൽ സുവർണ്ണനിറം പടർന്നിരിക്കും. പിൻചിറകിന്റെ മധ്യഭാഗം മഞ്ഞ കലർന്നിട്ടാണ്.
### വേനൽക്കാലം
വേനൽക്കാലത്ത് ചിറകുകൾക്ക് നിറം മങ്ങിയിരിക്കും. സുവർണ്ണനിറത്തിന് കൂടുതൽ തിളക്കമുണ്ടാകും. മുൻചിറകിലെ വെളുത്ത പുള്ളികൾ മഴക്കാലത്തും വേനൽക്കാലത്തും കാണാം.

## ഇണയെ ആകർഷിക്കൽ
ഇതിന്റെ പ്രധാന പ്രത്യേകത ഇത് ഇണയെ ആകർഷിക്കുന്ന രീതിയാണ്. പെണ്ണിനെ കാണുമ്പോൾ ആൺശലഭം മുൻകാലുകൾ പിന്നോട്ട് മടക്കിപ്പിടിയ്ക്കും. ആ സമയത്ത് ശലഭത്തിന്റെ മാറിൽ നിന്ന് ബ്രഷ് പോലുള്ള ചെറു രോമങ്ങൾ തള്ളിവരും. ആൺ ശലഭം താടി വളർത്തിയതാണെന്ന് അത് കണ്ടാൽ തോന്നും. ആണിന്റെ ഈ പെരുമാറ്റത്തിൽ പെൺശലഭം ആകൃഷ്ടരാകുകയാന് പതിവ്.

## പ്രത്യുൽപ്പാദനം
### മുട്ടയിടൽ
ഇടം പിരി വലം പിരി തുടങ്ങിയ സസ്യങ്ങളിലാണ് മുട്ടയിടുന്നത്. ശലഭപ്പുഴുവിന് ഇളം പച്ചനിറമാണ്. ശിരസ് രോമാവൃതമാണ്.
### പുഴുപ്പൊതി
പുഴുപ്പൊതി(പ്യൂപ്പ) വെളുത്തിട്ടാണ്. വെളുപ്പിൽ കറുപ്പും ഓറഞ്ചും നിറത്തിലുള്ള പുള്ളികൾ കാണാം.

## ചിത്രങ്ങൾ
സുവർണശലഭത്തിന്റെ ജീവിതചക്രം

File:Golden angle larva.JPG|സുവർണശലഭം-ലാർവ
File:Golden angle larva1.JPG|സുവർണശലഭം-ലാർവ
File:Goden Angle Pupa.JPG|സുവർണശലഭം-പുഴുപ്പൊതി
File:Goden Angle Pupa1.JPG|സുവർണശലഭം-പുഴുപ്പൊതി
File:Goden Angle1.JPG|സുവർണശലഭം-വിരിഞ്ഞിറങ്ങിയ ഉടനെ
File:Goden Angle UN.JPG|സുവർണശലഭം-അടിവശം
File:Goden Angle UN1.JPG|സുവർണശലഭം-അടിവശം ചിറകുകൾ
File:Goden Angle2.JPG|സുവർണശലഭം-പൂർണ്ണവളർച്ചയെത്തിയ ശലഭം


## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ടി.എ. മജീദ്

കേരളത്തിലെ ആദ്യത്തെ പൊതുമരാമത്ത് വകുപ്പ് മന്ത്രിയും സി.പി.ഐ. പ്രവർത്തകനുമായിരുന്നു **ടി. അബ്ദുൾ മജീദ്**(1921 ജനുവരി - 05 ജൂലൈ 1980), പിതാവ്:അബീദ് മുഹമ്മദ്. വർക്കല നിയമസഭാ മണ്ഡലത്തിൽ നിന്നായിരുന്നു ആദ്യ കേരള നിയമസഭയിൽ മജീദ് അംഗമായത്. 1952ലും 1954ലും ഇദ്ദേഹം തിരുക്കൊച്ചി അസംബ്ലിയിൽ അംഗമായിരുന്നു. വർക്കല നിയമസഭാ മണ്ഡലത്തിൽ നിന്നും ഒന്ന്, മൂന്ന്, നാല്, അഞ്ച് നിയമസഭകളിൽ ഇദ്ദേഹം അംഗമായിട്ടുണ്ട്.

സി.പി.ഐ.യുടെ സ്റ്റേറ്റ് കൗൺസിൽ, ചീഫ് വിപ്പ്, എന്നീ നിലകളിലും മജീദ് പ്രവർത്തിച്ചിട്ടുണ്ട്. പ്രഭാതം, മലയാള രാജ്യം, ജനയുഗം എന്നീ പത്രങ്ങളുടെ എഡിറ്റോറിയൽ സ്റ്റാഫായും പ്രവർത്തിച്ചിട്ടുണ്ട്.

## കുടുംബം
പിതാവിന്റെ പേര് അബീബ് മുഹമ്മദ് യിരുന്നു..എം. ഖദീജക്കുട്ടിയാണ് ഭാര്യ. ഇദ്ദേഹത്തിന് ഒരു മകനും മുന്ന് മകളും ഉണ്ട്. ഇദ്ദേഹം അന്ത്യ വിശ്രമം കൊള്ളുന്നത് ഇടവ ഗ്രാമ പഞ്ചായത്തിലെ ആദ്യത്തെ മുസ്ലിം ജമാഅത്തായ ആലുംമൂട് മുസ്ലിം ജമാഅത്തിന്റെ ഖബർ സ്ഥാനിലാണ്.

## അവലംബം

വർഗ്ഗം:1921-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം: 1980-ൽ മരിച്ചവർ
വർഗ്ഗം:ജൂലൈ 5-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ‎
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭയിലെ മന്ത്രിമാർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ
ചെറുപുലിത്തെയ്യൻ

വംശനാശഭീഷണി നേരിട്ടുകൊണ്ടിരിക്കുന്ന ഒരു ചിത്രശലഭമാണ് **ചെറുപുലിത്തെയ്യൻ**. കാടിന്റെ നാശം ഈ പൂമ്പാറ്റയുടെ നിലനിൽപ്പിന് ഭീഷണിയായിക്കൊണ്ടിരിക്കുന്നു. 1972-ലെ വന്യജീവിസംരക്ഷണനിയമത്തിൽ ഈ പൂമ്പാറ്റയെ ഉൾപ്പെടുത്തിയിട്ടുണ്ട്. ചെറുപുലിത്തെയ്യനെ പിടിക്കുന്നതോ നശിപ്പിക്കുന്നതോ നിയമപ്രകാരം ശിക്ഷാർഹമാണ്.

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വലിയ ഓക്കിലനീലി

വനാന്തരങ്ങളിൽ കാണപ്പെടുന്ന ഒരു ശലഭമാണ് **വലിയ ഓക്കിലനീലി** (*Arhopala amantes*). ഈ ശലഭത്തിന്റെ പുഴു മധുരമുള്ള ഒരിനം ദ്രവം പുറത്ത് വിടുന്നവയാണ്. ഈ ശലഭപ്പുഴുവിന്റെ കാവൽക്കാരായി ഭീമാകാരനായ ഒരിനം ചുവന്ന ഉറുമ്പുകൾ ഉണ്ടാകും. പുഴുവിനെ ആക്രമിക്കാൻ വരുന്ന ശത്രുവിനെ ഈ ഉറുമ്പുകൾ കൂട്ടത്തോടെ ആക്രമിയ്ക്കും. പ്രതിഫലമായി മധുരമുള്ള ദ്രവം കാവൽക്കാരായ ഉറുമ്പുകൾക്ക് ചുരത്തികൊടുക്കും.

## ചിത്രശാല
## Gallery

File:Arhopala amantes (6472205581).jpg|പുഴു
File:Arhopala amantes (6472211199).jpg|പുഴു
File:Arhopala amantes (6472211645).jpg|പ്യൂപ്പ   
File:Arhopala amantes (6472211971).jpg|പ്യൂപ്പ   
File:LARGE OAKBLUE Arhopala amantes at Jayanti, Duars, West Bengal W IMG 5351.jpg|മുതുകുവശം
File:OakBlue.jpg|ഉദരവശം 

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഹരിപ്രസാദ് ചൗരസ്യ

ഹിന്ദുസ്ഥാനി സംഗീതത്തിലെ പ്രശസ്തനായ ബാംസുരി വാദകനാണ് പണ്ഡിറ്റ് **ഹരിപ്രസാദ് ചൗരസ്യ (Hariprasad Chaurasia)** (ജനനം 1938 ജൂലൈ 1).

## ആദ്യ കാലം
ഹരിപ്രസാദ് ചൗരസ്യ സംഗീത പാരമ്പര്യമൊന്നും അവകാശപ്പെടാനില്ലാത്ത അലഹബാദിലെ ഒരു കുടുംബത്തിൽ ജനിച്ചു. നാലു വയസ്സിൽ മാതാവു മരിച്ചു. ഗുസ്തിക്കാരനായിരുന്ന പിതാവിന് മകനും അങ്ങനെയാകാനായിരുന്നു ഇഷ്ടം. കുറച്ചു കാലം പിതാവുമൊത്ത് കളരിയിൽപ്പോയി ഗുസ്തി അഭ്യസിച്ചു.  ആദ്യ കാലത്ത് തന്റെ സംഗീതാഭ്യാസനം ഒളിപ്പിച്ചുവെക്കേണ്ടി വന്നെങ്കിലും കളരി മുറകളുടെ അഭ്യാസം കൊണ്ടു നേടിയ ആരോഗ്യം തന്റെ സംഗീത ജീവിതം ദീർഘിപ്പിച്ചുകൊണ്ടു പോകുന്നതിന് സഹായകമായതായി അദ്ദേഹം അനുസ്മരിച്ചിട്ടുണ്ട്.

## പരിശീലനം
പതിനഞ്ച് വയസ്സിൽ അയൽക്കാരനായിരുന്ന പണ്ഡിറ്റ് രാജാറാമിൽ നിന്നു വായ്പ്പാട്ടും പിന്നീട് പണ്ഡിറ്റ് ഭോലാനാഥിന്റെ കീഴിൽ ബാംസുരിയും അഭ്യസിച്ചു. കുറെക്കാലത്തിനു ശേഷം ആകാശവാണിയിൽ പ്രവർത്തിക്കുമ്പോഴാണ് ഉസ്താദ് അല്ലാവുദ്ദീൻ ഖാന്റെ പുത്രിയായ അന്നപൂർണ്ണാദേവിയെ പരിചയപ്പെടുന്നതും അവരുടെ ശിഷ്യത്വം സ്വീകരിക്കുന്നതും.
ബാംസുരി വാദനത്തിലെ പരമ്പരാഗതശൈലിയിൽ  പുതിയ ആശയങ്ങളും മാറ്റങ്ങളും വരുത്തിയ ചൗരസ്യ ലോകരാഷ്ട്രങ്ങളിലെല്ലാം ബാൻസുരിക്കച്ചേരികൾ അവതരിപ്പിച്ചിട്ടുണ്ട്. പണ്ഡിറ്റ് ശിവ്കുമാർ ശർമ്മയുമായി ചേർന്ന് ശിവ് - ഹരി എന്ന പേരിൽ നിരവധി ഹിന്ദി സിനിമകൾക്കും  സംഗീതം നൽകിയിട്ടുണ്ട്. അരവിന്ദന്റെ പോക്കുവെയിൽ എന്ന സിനിമയിലെ പശ്ചാത്തലസംഗീതം നൽകിയത് ഹരിപ്രസാദ് ചൗരസ്യയായിരുന്നു. ഫ്യൂഷൻ സംഗീത ഗ്രൂപ്പായ ശക്തിയുമായു ചേർന്ന് പ്രവർത്തിക്കുന്നു. നെതർലാൻഡ്സിലെ റോട്ടർഡാം മ്യൂസിക് കോൺസർവേറ്ററിയിലെ ലോക സംഗീത വിഭാഗത്തിൽ ആർട്ട് ഡയറക്ടറായി പ്രവർത്തിച്ചിരുന്നു.ജോൺ മെക്ലാഘലീൻ, ജൻഗെബാരെക് തുടങ്ങിയ വിദേശ സംഗീതജ്ഞരോടൊപ്പം പ്രവർത്തിച്ചിട്ടുണ്ട്.
[thumb|[Oscar van Dillen|ഒസ്കാർ വൻ ദില്ലനോടൊപ്പം റോട്ടർഡാമിൽ]]

## കുടുംബം
ശാസ്ത്രീയ സംഗീതജ്ഞയായ അനുരാധയാണ് ഭാര്യ. മകൻ : രാജീവ്

## പുരസ്ക്കാരങ്ങൾ
*സംഗീത നാടക അക്കാദമി- 1984 
*കൊണാർക്ക് സമ്മാൻ - 1992 
*പത്മഭൂഷൺ - 1992 
*പത്മവിഭൂഷൺ- 2000 
*ഹാഫിസ് അലിഖാൻ പുരസ്ക്കാരം- 2000 
*ദീനനാഥ്മങ്കേഷ്ക്കർ അവാർഡ് 2000

## അവലംബം

## പുറംകണ്ണികൾ
Official website 

## ചിത്രശാല

പ്രമാണം:hari neyyattinkara.jpeg|ഹരിപ്രസാദ് ചൗരസ്യയും കർണ്ണാടക സംഗീതജ്ഞനായ നെയ്യാറ്റിൻകര വാസുദേവനും കൊല്ലത്തെ കച്ചേരിക്കിടെ


വർഗ്ഗം:1938-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ബാംസുരി വാദകർ
മലബാർ മിന്നൻ

കേരളത്തിൽ വിരളമായി കാണപ്പെടുന്ന ഒരിനം പൂമ്പാറ്റയാണ് ** മലബാർ മിന്നൻ** (*Rapala lankana*). ഇന്ത്യയിലെ പശ്ചിമഘട്ടത്തിലെ വളരെ കുറച്ച് സ്ഥലത്തേ അതായത് കേരളം, തമിഴ്നാട്, കർണ്ണാടകം ഉൾപ്പെടുന്ന പ്രദേശങ്ങളിൽ ഇവയെ കണ്ടെത്താനാവൂ. 

## ജീവിതരീതി
സമുദ്രനിരപ്പിൽനിന്ന് മുന്നൂറ് മുതൽ തൊള്ളായിരം മീറ്റർ വരെയുള്ള മഴക്കാടുകളാണ് ഇവയുടെ ആവാസവ്യവസ്ഥ. നനഞ്ഞ മണ്ണിൽ നിന്ന ലവണം ഉണ്ണുന്ന ശീലം ഉണ്ട്.

## പ്രത്യേകതകൾ
പശ്ചിമഘട്ടത്തിന്റേയും ശ്രീലങ്കയുടേയും ഒരു തനത് ശലഭമാണ് മലബാർ മിന്നൻ. ചിറകിന്റെ അടിവശത്ത് ചുവപ്പ് കലർന്ന തവിട്ടുനിറമാണ്. കടും തവിട്ടുനിറത്തിലുള്ള ഒരു പട്ട ചിറകിന്റെ അടിവശത്ത് കാണാം. ആൺശലഭത്തിന്റെ ചിറകിന് പുറത്ത് നീലനിറമാണ്. പെൺശലഭത്തിന്റെ പുറത്തിന് തവിട്ടുനിറവും.

## പ്രജനനം
ഈ ശലഭത്തിന്റെ ജീവിതക്രമങ്ങളെകുറീച്ചുള്ള പഠനങ്ങൾ അധികം നടന്നിട്ടില്ല. വൻതുടലി എന്ന സസ്യത്തിലാണ് ഇതിന്റെ പുഴുവിനെ കണ്ടെത്തിയത്. ശലഭപ്പുഴുവിന് ചുവപ്പും തവിട്ടും കലർന്ന നിറമാണ്. പുഴുവിന്റെ ദേഹത്ത് ചെറിയ മുള്ളുകൾ പോലെയുള്ള ഭാഗങ്ങൾ കാണാം. പുഴുപ്പൊതിയ്ക്ക്(പ്യൂപ്പ) തവിട്ടുനിറമാണ്.

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കെ.സി. എബ്രഹാം

കേരളത്തിലെ ഒന്നും രണ്ടും നിയമസഭകളിൽ അംഗമായിരുന്ന ഒരു കോൺഗ്രസ് രാഷ്ട്രീയ പ്രവർത്തകനായിരുന്നു *കൊച്ചാക്കൻ ചാക്കോ എബ്രഹാം* എന്ന **കെ.സി. എബ്രഹാം**‌(20 ജനുവരി 1899 - 14 മാർച്ച് 1986). പിതാവിന്റെ പേര്:കൊച്ചാക്കൻ ചാക്കോ, എലിസബത്തായിരുന്നു പത്നി.

അധ്യാപകൻ, ഗാന്ധിയൻ എന്നീ നിലകളിൽ പ്രശസ്തനായ ചാക്കോ 1978-83 കാലഘട്ടങ്ങളിൽ ആന്ധ്രാപ്രദേശിന്റെ പതിനൊന്നാമത് ഗവർണ്ണറായും സേവനം അനുഷ്ഠിച്ചിട്ടുണ്ട്. ഞാറക്കൽ നിയമസഭാ മണ്ഡലത്തിൽ നിന്നും കോൺഗ്രസ് പ്രതിനിധിയായാണ് ചാക്കോ ഒന്നും രണ്ടും നിയമസഭയിലേക്കെത്തിയത്. 1954-56 കാലഘട്ടത്തിൽ ഇദ്ദേഹം തിരുക്കൊച്ചി നിയമസഭയിലുമംഗമായിരുന്നു. കോൺഗ്രസ് വർക്കിംഗ് കമ്മിറ്റിയംഗം(1967), കെ.പി.സി.സി. പ്രസിഡന്റ്(1964) എന്നി നിലകളിലും ഇദ്ദേഹം പ്രവർത്തിച്ചിട്ടുണ്ട്.

## അവലംബം

വർഗ്ഗം:1899-ൽ ജനിച്ചവർ
വർഗ്ഗം:ജനുവരി 20-ന് ജനിച്ചവർ
വർഗ്ഗം: 1986-ൽ മരിച്ചവർ
വർഗ്ഗം:മാർച്ച് 14-ന് മരിച്ചവർ
വർഗ്ഗം:കെ.പി.സി.സി. പ്രസിഡന്റുമാർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:ആന്ധ്രാപ്രദേശിന്റെ ‌ഗവർണർമാർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:ഗവർണർമാരായ മലയാളികൾ
എം.ആർ. ഭട്ടതിരിപ്പാട്

കേരളത്തിലെ ഒരു സാഹിത്യകാരനും, സാമൂഹ്യപരിഷ്കർത്താവും, പത്രപ്രവർത്തകനും ആയിരുന്നു **എം. രാമൻ ഭട്ടതിരിപ്പാട്**. പഴയ പൊന്നാനി താലൂക്കിലെ വന്നേരി നാട്ടിലെ മുല്ലമംഗലം മനയിൽ 1908ൽ ജനിച്ചു. ( ഇപ്പോഴത്തെ തൃശ്ശൂർ ജില്ലയിലെ ചാവക്കാട് താലൂക്കിലെ വടക്കേക്കാട്  ആണ് പള്ളിപ്പാട്ട് മുല്ലമംഗലം മന സ്ഥിതി ചെയ്യുന്നത് ) 

നാടകം, കവിത, ഉപന്യാസം എന്നീ രംഗങ്ങളിൽ സംഭാവന നൽകിയിട്ടുണ്ട്. 2001ൽ അന്തരിച്ചു.

## പ്രധാന കൃതികൾ
* മറക്കുടയ്ക്കുള്ളിലെ മഹാനരകം
* വാൽക്കണ്ണാടി.
* മുഖച്ഛായ
* മുളപൊട്ടിയ വിത്തുകൾ
* സുവർണഛായകൾ
* വളപ്പൊട്ടുകൾ
* താമരയിതളുകൾ

## അവലംബം
* കേരള സർക്കാർ വിദ്യാഭ്യാസ വകുപ്പ്, കേരള പാഠാവലി 2004, മലയാളം പി.ഡി.എഫ് പതിപ്പ്, പേജ് നം. 123

വർഗ്ഗം:1909-ൽ ജനിച്ചവർ
വർഗ്ഗം: 2001-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളസാഹിത്യകാരന്മാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
റപേറ്റർ

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **റപേറ്റർ**. ഇവയുടെ ഫോസ്സിൽ കണ്ടു കിട്ടിയിടുളത് ഓസ്ട്രേലിയയിൽ നിന്നും ആണ്. ഇവ ജിവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## പേര്
പേരിനെ കുറിച്ചും അർത്ഥതിനെ കുറിച്ചും ഇപ്പോഴും സംശയങ്ങൾ നിലനിൽകുന്നു. അതിക്രമികുനവൻ , കള്ളൻ , കൊള്ളയടികുനവൻ എന്നെല്ലാം അർഥങ്ങൾ പറഞു വരുന്നു.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:മാംസഭോജികളായ ദിനോസറുകൾ
റീറ്റോസോറസ്

സോറാപോഡ് വംശത്തിൽ പെട്ട ദിനോസർ ആയിരുന്നു **റീറ്റോസോറസ്**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഗ്രീക്ക് പുരാണത്തിൽ ഉള്ള ഒരു ടൈടെൻ ആണ് പേരിനു ആസ്പദം. ഇവ ജീവിച്ചിരുന്നത്‌ മധ്യ ജുറാസ്സിക്‌ കാലത്ത് ആണ്.

## വാലിന്റെ കഥ
ഇവയുടെ ആദ്യ എല്ലുകൾ വാലിന്റെ ആയിരുന്നു കിട്ടിയത്. 22 എണ്ണം ആണ് കിട്ടിയത് അതിൽ തന്നെ 16 എണ്ണം ഒരേ നിരയിൽ ഉള്ളവ ആയിരുന്നു.

## അവലംബം

* 

*Longman, H.A. (1926). "A giant dinosaur from Durham Downs, Queensland." *Memoirs of the Queensland Museum* 8:183-194.
*Longman, H.A. (1927). "The giant dinosaur *Rhoetosaurus brownei*". *Memoirs of the Queensland Museum* 9:1-18

വർഗ്ഗം:സസ്യഭോജികളായ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
സെറൻഡിപസെറാറ്റോപ്സ്

ജെനസൌറിയ എന്ന കുടുംബത്തിൽ  പെട്ട ഒരിനം ദിനോസർ ആണ് **സെറൻഡിപസെറാറ്റോപ്സ്**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## കൂടുതൽ വിവരങ്ങൾ
തെറാപ്പോഡ വിഭാഗമാണ് എന്നും പറയപ്പെടുന്നു. ഇപ്പോൾ ഇതിൽ കവിഞ്ഞു മറ്റു വിവരങ്ങൾ ഇപ്പോൾ ലഭ്യമല്ല. നോമെൻ ഡുബിയം ആയിട്ടാണ് ഈ ദിനോസറിനെ കരുതുന്നത്.

## അവലംബം

*Curiosities of Biological Nomenclature - Etymologies 
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
എം.സി. എബ്രഹാം

ഒന്നാമത്തെയും രണ്ടാമത്തേയും കേരള നിയമസഭയിൽ അംഗമായിരുന്ന ഒരു കോൺഗ്രസ് രാഷ്ട്രീയ പ്രവർത്തകനായിരുന്നു **എം.സി. എബ്രഹാം**(ജൂൺ 1918-ഡിസംബർ 24 -1997). ഒരു അഭിഭാഷകാനായി ഔദ്യോഗിക ജീവിതം നയിച്ച എബ്രഹാം കടുത്തുരുത്തി നിയസഭാ മണ്ഡലത്തിൽ നിന്നാണ് കോൺഗ്രസ് പ്രതിനിധിയായി ഒന്നും രണ്ടും നിയമസഭയിലംഗമായത്.

ചങ്ങനാശ്ശേരി എസ്.ബി. കോളെജിൽ നിന്ന് ബി.എ.യും തിരുവനന്തപുരം ലോകേളേജിൽ നിന്ന് ബി.എൽ.ഉം പാസ്സായിട്ടുണ്ട്. 1944-ൽ തിരുവനന്തപുരം ഹൈക്കോടതിയിൽ അഭിഭാഷകനായി ചേർന്നു. മാഞ്ഞൂർ പഞ്ചായത്ത് പ്രസിഡന്റ്, ക്നാനയ മഹാജനസഭ ജനറൽ സെക്രട്ടറി, സ്വാതന്ത്ര സമരസേനാനി, കോട്ടയം ജില്ലാ കോൺഗ്രസ്സ് കമ്മിറ്റി സെക്രട്ടറി, കെ.പി.സി.സി. എക്സിക്യൂട്ടിവ് കമ്മറ്റിയംഗം, കെ.റ്റി.ഡി.സി. മേധാവി, അഗ്രികൾച്ചറൽ ഡെവലപ്മെന്റ് ബാങ്ക് ബോർഡംഗം എന്നീ പദവികൾ എം.സി. എബ്രഹാം വഹിച്ചിട്ടുണ്ട്. വിമോചനസമരക്കാലത്ത് ഇദ്ദേഹം ജയിൽവാസം അനുഷ്ഠിച്ചിട്ടുണ്ട്. രണ്ടാം നിയമസഭയിൽ കോൺഗ്രസ് പാർട്ടിയുടെ ചീഫ് വിപ്പായിരുന്നു. 1965-ലും, 1967ലും കടുത്തുരുത്തി നിയസഭാ മണ്ഡലത്തിൽ നിന്ന് മത്സരിച്ചെങ്കിലും വിജയിച്ചില്ല, പിന്നീട് 1977-ൽ ഏറ്റുമാനൂരിൽ നിന്നും നിയമസഭയിലേക്ക് മത്സരിച്ചിരുന്നു.

## കുടുംബം
മാഞ്ഞൂർ കരയിൽ മാക്കീൽ ചുമ്മാരിന്റേയും അന്നമ്മയുടെയും മൂന്നാമത്തെ മകനായി 1918 ജൂണിൽ വൈക്കത്ത് ജനിച്ചു. ഏപ്പുക്കുട്ടി, ചാക്കോ, ലൂക്ക, തോമസ് എന്നിവർ സഹോദരങ്ങളും ഏലിക്കുട്ടി കണ്ടാരപ്പളിൽ, ത്രേസ്യാമ്മ പതിയിൽ, സിസ്റ്റർ സിബിയാ, റോസമ്മ പതിയിൽ പ്ലാച്ചേരിയിൽ എന്നീവർ സഹോദരിമാരുമാണ്. ത്രേസ്യാമ്മയാണ് ഭാര്യ അഞ്ച് ആൺമക്കളും രണ്ട് പെൺമക്കളുമുണ്ട്.

**പ്ര‍സിദ്ധീകരണങ്ങൾ** : കനായിത്തോമ, പൂവത്തിൽ ഇട്ടിക്കുരുവിള തരകൻ

## അവലംബം

വർഗ്ഗം:1918-ൽ ജനിച്ചവർ
വർഗ്ഗം: 1997-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 24-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
എ ഷോട്ട് ഫിലിം എബൗട്ട് ലൗ

ക്രിസ്റ്റോഫ് കീസ്‌ലോവ്‌സ്കി സംവിധാനം നിർവഹിച്ച് 1988-ൽ റിലീസ് ചെയ്ത് ഒരു പോളിഷ് ചലച്ചിത്രമാണ് ***എ ഷോട്ട് ഫിലിം എബൗട്ട് ലൗ*** (പോളിഷ്:Krótki film o milosci). ഇദ്ദേഹം തന്നെ സംവിധാനം ചെയ്ത് "ഡെക്കലോഗ്" എന്ന ടെലിവിഷൻ പരമ്പരയുടെ ഒരു ഭാഗം വികസിപ്പിച്ചാണ് ചിത്രം തയ്യാറാക്കിയത്. തന്നേക്കാൾ പ്രായമുള്ള അയൽക്കാരിയോട് ഒരു യുവാവിന് തോന്നുന്ന അന്ധമായ ആകർഷകത്വമാണ്, വാഴ്സോ നരഗത്തിന്റെ പശ്ചാത്തലത്തിൽ കഥപറയുന്ന ചിത്രത്തിന്റെ ഇതിവൃത്തം. ചിത്രം 1988-ലെ പോളിഷ് ചലച്ചിത്രമേളയിൽ ഗോൾഡൻ ലയൻ പുരസ്ക്കാരം നേടി. 1989-ലെ വെനീസ ചലച്ചിത്രമേളയിൽ "ഡെക്കലോഗ്' FIPRESCI പുരസ്ക്കാരത്തിന് അർഹമായിരുന്നു. ശശിലാൽ നായർ സംവിധാനം ചെയ്ത് 2002-ലെ വിവാദ ഹിന്ദി ചലച്ചിത്രം "ഏക്ക് ചോട്ടിസി ലവ് സ്റ്റോറി" ഈ ചിത്രത്തിന്റെ ബോളീവുഡ് പകർപ്പാണ്.

## പുരസ്കാരങ്ങൾ
*1988 Polish Film Festival
**Best Actress 	- Grazyna Szapolowska
**Best Cinematography - Witold Adamek
**Best Supporting Actress - Stefania Iwinska
**Golden Lion - [ക്രിസ്റ്റോഫ് കീസ്‌ലോവ്‌സ്കി]
*Gdansk Film Festival - Grand Prize
* 1988 San Sebastian International Film Festival 
**Special Jury Prize - [[ക്രിസ്റ്റോഫ് കീസ്‌ലോവ്‌സ്കി]
**OCIC Award - [[ക്രിസ്റ്റോഫ് കീസ്‌ലോവ്‌സ്കി]
* 1989 São Paulo International Film Festival - Audience Award
* National Board of Review Awards - Outstanding Achievement in Foreign Film Award
* Venice Film Festival - FIPRESCI award
* Chicago Film Critics Awards - Best Foreign Language Film

==ഇതുകൂടി കാണുക==
*[എ ഷോട്ട് ഫിലിം എബൗട്ട് കില്ലിങ്ങ്
*ക്രിസ്റ്റോഫ് കീസ്‌ലോവ്‌സ്കി

## അവലംബം

## പുറമെ നിന്നുള്ള കണ്ണികൾ
* 
*A Short Film About Love (1988) rotten tomatoes
*Short Film' That's Long on Desire 
*A Short Film About Love (1988)NYTimes

വർഗ്ഗം:പോളിഷ് ചലച്ചിത്രങ്ങൾ
വർഗ്ഗം:ക്രിസ്റ്റോഫ് കീസ്‌ലോവ്‌സ്കി സംവിധാനം ചെയ്ത സിനിമകൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
തെളിനീലക്കടുവ

സമുദ്രനിരപ്പിന് രണ്ടായിരം അടി ഉയരത്തിൽ കാണുന്ന ഒരു ചിത്രശലഭമാണ് **തെളിനീലക്കടുവ** (*Parantica aglea*). മലമുകളിലും കാടുകളിലും വസിക്കുന്ന ഇവയെ കണ്ടെത്തുക പ്രയാസമാണ്. 

## ജീവിതരീതി
കോരിച്ചൊരിയുന്ന മഴയത്തും പറന്നുല്ലസിക്കുന്ന ഈ ശലഭത്തിന് വേനൽക്കാലം അത്ര താല്പര്യമില്ല. വെയിൽ മൂക്കുന്നതോടെ ഇവ ഉൾക്കാടുകളിലേയ്ക്ക് ഉൾവലിയും. കൂട്ടമായി വള്ളിച്ചെടികളിലും മരച്ചില്ലകളിലും ഇരുന്ന വിശ്രമിക്കാറുണ്ട്. അരിപ്പൂവിന്റെ (Lanthana) തേനുണ്ണാൻ വലിയ താല്പര്യമാണ്.

## ശരീരപ്രകൃതി
ആൺശലഭത്തിന്റെ പിൻചിറകിൽ ചില സവിശേഷ ശൽക്ക അറകൾ ഉണ്ട്. ഈ അറയെ സുഗന്ധസഞ്ചി എന്ന് വിളിയ്ക്കുന്നു. ഇണചേരുന്ന സമയത്ത് സുഗന്ധം പരത്തി ഇണയെ ആകർഷിക്കുന്നു.

ഇതിന്റെ ചിറകുപുറത്തിന് ഇരുണ്ട തവിട്ടുനിറമാണ്. തവിട്ടുനിറത്തിൽ നീല കലർന്ന വെളുത്ത പുള്ളികളും വരകളും കാണാം. ഈ വരകളും പുള്ളികളും മങ്ങിയ ചില്ലുപോലെ സുതാര്യമാണ്. അതുകൊണ്ടാണ് ഈ പൂമ്പാറ്റയെ ഇംഗ്ലീഷിൽ ഗ്ലാസ്ബ്ലൂ ടൈഗർ എന്ന് വിളിയ്ക്കുന്നത്. ചിറകിന്റെ അടിവശത്ത് കൂടുതൽ തെളിഞ്ഞ വരകളും പുള്ളികളും കാണാം.

## പ്രജനനം
എരിക്ക്, വെള്ളിപാല തുടങ്ങിയ സസ്യങ്ങളിലാണ് മുട്ടയിടുന്നത്. ശലഭപ്പുഴുവിന് ചുവപ്പുകലർന്ന നീലനിറമാണ്. ദേഹത്ത് മഞ്ഞയും വെളുപ്പും നിറമുള്ള പുള്ളികൾ കാണാം. പുഴുപൊതിയ്ക്ക് മഞ്ഞ കലർന്ന പച്ചനിറമാണ്. പുറത്ത് സുവർണ്ണപുള്ളികളും നീലപ്പുള്ളികളും കാണാം.

## ദേശാടനം
ഈ ശലഭം ഒരു ദേശാടനസ്വഭാവമുള്ളതാണ് 
## ചിത്രശാല

പ്രമാണം:Glassy Blue Tiger UP.jpg|തെളിനീലക്കടുവ
പ്രമാണം:Glassy tiger UN.jpg|ചിറകിനടിവശം
പ്രമാണം:Butterfly irv0.jpg|കൊങ്ങിണിയിൽ തേൻ കുടിക്കുന്നു


## അവലംബം

* മാതൃഭൂമി ആഴ്ചപ്പതിപ്പ് (കേരളത്തിലെ പൂമ്പാറ്റകൾ)(ഡോ:അബ്ദുള്ള പാലേരി)

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വയൽക്കോത

വയലുകളിൽ പാറി നടക്കുന്ന ഒരു പൂമ്പാറ്റയാണ് **വയൽക്കോത** (*Junonia atlites*). പാടങ്ങളോട് മമതയുള്ളത് കൊണ്ടാണ് ഇവയെ വയൽക്കോത എന്ന് വിളിയ്ക്കുന്നത്. മഴകിട്ടുന്ന ഇടങ്ങളാണ് ഇവയുടെ ഇഷ്ടതാവളങ്ങൾ. തൊടികളിലും നാട്ടിൻപുറങ്ങളിലും  ഇവയെ കാണാറുണ്ട്. വരണ്ട  പ്രദേശങ്ങൾ ഇവയ്ക്ക് തീരെ ഇഷ്ടമല്ല. താഴ്ന്ന് പറക്കുന്ന ശലഭങ്ങളാണ്.

## രൂപസവിശേഷതകൾ

### ചിറകിന്റെ മുകൾഭാഗം
ആൺ ശലഭത്തിന്റെയും പെൺ ശലഭത്തിന്റെയും ചിറകിന്റെ മുകൾവശത്തിന് വിളറിയ ലാവന്റർ-ബ്രൗൺ നിറമാണുള്ളത്. ചിറകിന്റെ ശിരസ്സിനോടടുത്ത ഭാഗം കൂടുതൽ വിളറിയതാണ്. 

#### മുൻ ചിറക്
മുൻ ചിറകിൽ തിരശ്ചീനമായ മൂന്ന് വളഞ്ഞുപുളഞ്ഞ കറുത്ത വരകളുണ്ട്. ഏറ്റവും വെളിയിലേത് ഡിസ്കോ സെല്ലുലാർ സിരകളെ എടുത്തുകാണിക്കും വിധമാണ് കാണപ്പെടുന്നത്. നാലാമതു സിരയ്ക്കു മുകളിലായി തിരശ്ചീനമായ രണ്ട് കറുത്ത ഫേഷ്യകൾ (fasciae) കാണപ്പെടുന്നുണ്. അകത്തേതിനെ അപേക്ഷിച്ച് പുറത്തേത് നേരേയായതും ചന്ദ്രക്കലയുടേതുപോലെയുള്ള അതിർത്തികളുള്ളതുമായാണ് കാണപ്പെടുന്നത്. ഇതിനോടു ചേർന്ന് താരതമ്യേന വെളുത്തതും അണ്ഡാകാരമുള്ളതുമായ പാടുകളുണ്ട്. ഈ പാടുകളുടെ മദ്ധ്യത്തിൽ ചാരനിറമോ കറുത്തനിറമോ ആണ് കാണുക. 2, 5, 6 എന്നീ ഇന്റർസ്പേസുകളിലെ പാടുകളുടെ പിന്നിൽ മഞ്ഞ ഓക്കർ നിറമുണ്ടാകും. ഈ പാടുകൾക്കും വെളിയിൽ ചന്ദ്രക്കലമാതിരിയുള്ള അതിർത്തിയോടുകൂടിയ (lunular) ഇടുങ്ങിയതും തിരശ്ചീനമായതുമായ ഇരുണ്ട നിറമുള്ള ഒരു വരയുണ്ട്. ഇതിനും വെളിയിൽ വേറേ ഇരുണ്ട വരകളും കാണപ്പെടുന്നു.  ചിറകിന്റെ അഗ്രഭാഗം (Apex) ചാരം പുരണ്ടതുപോലെയാണ് കാണപ്പെടുന്നത് (fuliginous).

#### പിൻ ചിറക്
പിൻ ചിറകിലെ 6 മുതൽ 4 വരെ സിരകൾക്കിടയിൽ കുറുകിയതും വണ്ണമില്ലാത്തതുമായ ഒരു കറുത്ത ലൂപ്പുണ്ട്. മുൻ ചിറകിലെ പാടുകളുടെ തുടർച്ചയെന്നോണം രണ്ട് ഇരുണ്ട ഫേഷ്യകൾ പിൻ ചിറകിലുമുണ്ട്. 2 മുതൽ 6 വരെ ഇന്റർസ്പേസുകളിൽ ഇരുണ്ട മദ്ധ്യഭാഗത്തോടുകൂടിയ അണ്ഡാകാരമുള്ള പാടുകളുണ്ട്. 2, 5, 6 എന്നീ ഇന്റർസ്പേസുകളിലെ പാടുകളുടെ മദ്ധ്യത്തിലെ കറുത്തപാടിന്റെ ഉൾ വശത്തെ അതിർത്തിയോടു ചേർന്ന് മഞ്ഞ നിറമുണ്ട്. വെളിയിലുള്ള ഇരുണ്ട വരകൾ മുൻ ചിറകിലേതുപോലെയാണ്.

### ചിറകിന്റെ താഴെവശം
മുകൾവശത്തെപ്പോലെ വെളുത്ത പാടുകൾ ചിറകിന്റെ താഴെവശത്തും ഉണ്ടെങ്കിലും നാന്നായി തെളിഞ്ഞ് കാണപ്പെടുന്നില്ല. വരണ്ട കാലാവസ്ഥയിൽ ആൺ ശലഭങ്ങളുടെ ചിറകിലെ വെള്ളപ്പാടുകളുടെ മദ്ധ്യത്തിൽ മഞ്ഞനിറം മാത്രമേ കാണപ്പെടുകയുള്ളൂ. പെൺ ശലഭങ്ങളുടെ പാടുകൾ കൂടുതൽ വ്യക്തമാണ്.

## ലാർവകൾ
*[[Asteracantha longifolia|ആസ്ടെറാകാന്ത ലോഞ്ചിഫോളിയ]]*, *[[Alternanthera philoxeroides|ആൾട്ടേർണാകാന്ത ഫിലോക്സെറോയ്ഡസ്]]*, *[[Barleria|ബാർലേറിയ]]*, *[[Hygrophila lancea|ഹൈഗ്രോഫില ലാൻസിയ]]*, *[[Hygrophila salicifolia|ഹൈഗ്രോഫില സാലിസിഫോളിയ]]* എന്നിവയാണ് ലാർവകൾ ഭക്ഷണമാക്കുന്നത്.

## ചിത്രശാല

പ്രമാണം:Junonia atlites.jpg
പ്രമാണം:Junonia atlites 8981.jpg
പ്രമാണം:Junonia atlites 8976.jpg
പ്രമാണം:Junonia atlites 8979.jpg
പ്രമാണം:വയൽക്കോത ചിറകിന്റെ താഴെവശം.jpg|ചിറകിന്റെ താഴെവശം.
പ്രമാണം:വയൽക്കോത ചിറകിന്റെ മുകൾഭാഗം.jpg|ചിറകിന്റെ മുകൾഭാഗം.
File:Junonia Atlites Alappuzha.jpg|ആലപ്പുഴയിൽ നിന്ന്


## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:രോമപാദ ചിത്രശലഭങ്ങൾ
നീലരാജൻ

കാടുകളിലും മലകളിലും കാണപ്പെടുന്ന ഒരു ശലഭമാണ് **നീലരാജൻ** (*Kaniska canace*).}} പുഴകളുടേയും തടാകങ്ങളുടേയും ഓരങ്ങളിൽ ഇവയെ കാണാനാകും. ചിറക് പരത്തിപ്പിടിച്ച് ഇരിയ്ക്കുമ്പോൾ നീലരാജൻ മനോഹരമാണ്. പുറംചിറകിന് കരിനീല നിറമാണ്. ഇതിൽ ആകാശനീല പട്ട തെളിഞ്ഞ കാണാം. പെൺശലഭത്തിന് പട്ട വീതി കൂടിയതായിരിക്കും. പിൻചിറകിലെ പട്ടയിൽ ഏതാനും കറുത്ത പുള്ളികളുണ്ട്. ചിറകടച്ച് ഇരിയ്ക്കുന്ന നീലരാജനെ കണ്ടാൽ ഉണക്കയിലയാണെന്നേ തോന്നൂ. 

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
വർഗ്ഗം:പാകിസ്താനിലെ ജന്തുജാലം
വഴന ശലഭം

കിളിവാലൻ ശലഭങ്ങളിൽ ഉൾപ്പെടുന്ന വളരെ സാധാരണയായി കണ്ടുവരുന്ന വഴനശലഭത്തെ രണ്ടു രൂപത്തിൽ കാണാനാവുന്നതാണ്. വേഷപ്രച്ഛന്നം നടത്തുന്ന ഒരു ശലഭമാണ് **വഴന ശലഭം** (*Papilio clytia*). ചില വഴന ശലഭങ്ങൾ നീലക്കടുവയുടെ വേഷംകെട്ടാറുണ്ട്. മറ്റു ചിലവരെ കണ്ടാൽ അരളിശലഭാമെന്ന് തോന്നും.  വിഷമയമല്ലാത്തവയും  ഭക്ഷണയോഗ്യവുമായ ഈ ശലഭം ഇരപിടിയൻമാരിൽ നിന്നും രക്ഷനേടാൻ  ഭക്ഷണയോഗ്യമല്ലാത്ത നീലക്കടുവയേയും അരളിശലഭത്തെയും അനുകരിക്കുന്നു . നീലകടുവയെ അനുകരിക്കുന്ന രൂപം **dissimilis **എന്നും അരളിശലഭത്തെ അനുകരിക്കുന്ന രൂപം **clytia** എന്നും അറിയപെടുന്നു. രണ്ടു രൂപത്തിലും ഉള്ള ആൺ ശലഭങ്ങൾ ചെളിയൂറ്റൽ സ്വഭാവം കാണിക്കുന്നതായി കണ്ടെത്തിയിട്ടുണ്ട്.

**നീലകടുവയെ അനുകരിക്കുന്ന രൂപം (form dissimilis)**
കറുത്ത നിറത്തിൽ വെള്ളനിറത്തിലുള്ള വരകളും പൊട്ടുകളും ഉള്ള ചിറകുകൾ ഉള്ള ഇവയെ കണ്ടാൽ നീലകടുവ ആണെന്ന് തോന്നും.ചിറകിനുഅടിവശത്തും വരകളും പൊട്ടുകളും ഉണ്ടെങ്കിലും അവ  മുകൾവശത്തെക്കാൾ വലുതും തെളിഞ്ഞതും ആണ്.പിന്ചിറകിൽ  മഞ്ഞനിറത്തിൽ ഉള്ള പൊട്ടുകൾ ആണ് ഇവയെ നീലകടുവയിൽ നിന്നും തിരിച്ചറിയാൻ സഹായികുന്നത്.

**അരളിശലഭത്തെ അനുകരിക്കുന്ന രൂപം (form clytia)**
കറുപ്പുനിറത്തിൽ പൊട്ടുകൾ ഉള്ള ഇവയ്ക്ക്  അരളിശലഭത്തോട് സാമ്യം ഏറെയുണ്ട്.പൊട്ടുകളുടെ രൂപത്തിൽ ഉള്ള വ്യത്യാസവും പിന് ചിറകിലെ മഞ്ഞപൊട്ടുകളും ഇവയെ അരളിശലഭത്തിൽ നിന്നും തിരിച്ചറിയാൻ സഹായികുന്നു. പിൻചിറകിൽ അടിവശത്തായി കാണുന്ന മഞ്ഞനിറമുള്ള പുള്ളി ആണ് വഴന ശലഭത്തെ തിരിച്ചറിയാനുള്ള ഒരു മാർഗ്ഗം.

## ജീവിതചക്രം

File:Common Mime Egg (2550947464).jpg|മുട്ട 
File:015.Common Mime Caterpillar (Brijesh Pookkottur).jpg|പുഴു 
File:Papilio clytia – Common Mime pupating 02.jpg|പ്യൂപ്പ ആകാൻ തുടങ്ങുന്നു 
File:Common mime emergence 003 (2550126161).jpg|പ്യൂപ്പ
File:Common mime emergence 354 (2550122735).jpg|ശലഭം (രൂപം *dissimilis*)
File:Papilio clytia at Kadavoor.jpg|ശലഭം (രൂപം *clytia*)
File:Common mime emergence 512 (2550122607).jpg|ശലഭം (രൂപം *dissimilis*)
File:Common Mime Papilio clytia form clytia by Dr. Raju Kasambe DSCN1839 (6).jpg|ശലഭം (രൂപം *clytia*)
File:Papilio clytia common mime vijayanrajapuram 05.jpg|thumb|ലാർവ
File:Papilio clytia by Shagil Kannur 02.jpg|thumb|


## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:കിളിവാലൻ ചിത്രശലഭങ്ങൾ
വെള്ളിവരയൻ ശലഭം

ഇലകൊണ്ട് കൂടുണ്ടാക്കി താമസിക്കുന്ന പുഴുവുള്ള ഒരു ചിത്രശലഭമാണ് **വെള്ളിവരയൻ** (*Spindasis vulcanus*). ഉണ്ടാക്കിയ കൂടിന്റെ അടിഭാഗമാണ് ഇതിന്റെ ശലഭപ്പുഴു ഭക്ഷണമാക്കുക. ശത്രുക്കളിൽനിന്ന് രക്ഷപ്പെടാനുള്ള ഒരു സൂത്രമാണ് ഈ കൂടുകെട്ടൽ. സമാധി(പ്യൂപ്പ) കഴിച്ച് കൂട്ടുന്നതും ആ കൂട്ടിൽ തന്നെയാണ്. കാടുകളിലും നാട്ടിലും  ഒരു പോലെ വിഹരിക്കുന്നവയാണ് ഇവ

## ചിത്രശാല

പ്രമാണം:Common Silverline.jpg| വെള്ളിവരയൻ, ബാഗ്ലൂരിലെ   ലാൽ ഭാഗിൽ നിന്നും എടുത്ത ചിത്രം 
പ്രമാണം:VB 029 Common Silverline UN.jpg|
പ്രമാണം:Vellivarayan.JPG|ലഘുചിത്രം|വാഗമൺമലയിൽ നിന്ന് ലഭിച്ചത്
File:Cigaritis vulcanus 00415.JPG|thumb|
പ്രമാണം:Commonsilverline.jpg|വെള്ളിവരയൻ ശലഭം, കാസർഗോഡ്


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പട്ടാണി നീലി

ദേശാടനത്തിന് പേര് കേട്ട ഒരു പൂമ്പാറ്റയാണ് **പട്ടാണി നീലി** (*Lampides boeticus*). ഹിമാലയത്തിൽ മഞ്ഞുപെയ്ത് തുടങ്ങുമ്പോൾ ഇവ താഴ്‌വരകളിലേയ്ക്ക് പറന്നിറങ്ങും. കാലാവസ്ഥ പ്രസന്നമാകുമ്പോൾ ഹിമാലയത്തിലേക്ക് തന്നെ തിരിച്ച് പോകും. കൂട്ടമായിട്ടാണ് ദേശാടനം നടത്തുക. ലോകത്തിന്റെ പലഭാഗങ്ങളിലും ഈ ശലഭത്തെ കാണാം.

## ചിത്രശാല

File:Pea Blue UN.jpg|പട്ടാണി നീലി
പ്രമാണം:Lycaenidae - Lampides boeticus.JPG
File:Lampides boeticus 3.jpg|പട്ടാണി നീലി. വയനാട് നിന്നും പകർത്തിയ ചിത്രം (ജൂൺ 2016)
File:Lampides boeticus 2.jpg|പട്ടാണി നീലി. വയനാട് നിന്നും പകർത്തിയ ചിത്രം (ജൂൺ 2016)


## അവലംബം


## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഗോ ഡാഡി

ഒരു വെബ്‌സൈറ്റ് ഡൊമൈൻ ലേഖാധികാരി ആണ് **ഗോ ഡാഡി**. വെബ്‌സൈറ്റ് രജിസ്ടേഷൻ, വെബ്‌സൈറ്റ് ഹോസ്റ്റ്, ഇന്റർനെറ്റ് അധിഷ്ഠിത ഇടപാടുകളുടെ സാങ്കേതിക വിദ്യയുടെ വില്പനയും, സേവനവും എന്നിവയാണ് ഇവരുടെ പ്രധാന പ്രവർത്തന മേഖല.

2021 ഡിസംബറിലെ കണക്കനുസരിച്ച്, ഗോ ഡാഡിയ്ക്ക് 21 ദശലക്ഷത്തിലധികം ഉപഭോക്താക്കളുണ്ട് കൂടാതെ ലോകമെമ്പാടുമായി 6,600-ലധികം ജീവനക്കാരുമുണ്ട്.  ടിവിയിലും പത്രങ്ങളിലും പരസ്യം നൽകുന്നതിന് കമ്പനി മുൻപന്തിയിലാണ്.ഗോ ഡാഡി അനാശാസ്യമായ ബിസിനസ്സ് രീതികളും സെൻസർഷിപ്പുമായി ബന്ധപ്പെട്ട നിരവധി വിവാദങ്ങളിൽ പെട്ടിട്ടുണ്ട്.
## ചരിത്രം
1997ൽ **ജോമാക്സ് ടെക്നോളജീസ്** എന്ന പേരിൽ ബോബ് പാർസൺസ് ആണ് ഗോ ഡാഡി എന്ന സ്ഥാപനം ആരംഭിച്ചത്. ഇതിനു മുമ്പ്  ബോബ് പാർസൺസ് *പാർസൺസ് ടെക്നോളജീസ്* എന്ന ഒരു സ്വകാര്യ സോഫ്റ്റ്‌വെയർ സ്ഥാപനം ആരംഭിച്ചിരുന്നു. ജോമാക്സ് ടെക്നോളജീസ് എന്ന പേരിനേക്കാൾ കൂടുതൽ സ്വീകാര്യമായ ഒരു പേര് എന്ന തീരുമാനത്തിന്റെ ഫലമായി 1999ൽ ഒരു ജീവനക്കാരൻ *ബിഗ് ഡാഡി* എന്ന പേര് നിർദ്ദേശിച്ചെങ്കിലും, ആ പേരിലുള്ള വെബ്‌സൈറ്റ് ഡൊമൈൻ ലഭ്യമല്ലാത്തതിനാൽ പാർസൺസ് **ഗോ ഡാഡി** എന്ന പേര് നിർദ്ദേശിക്കുകയും ആ ഡൊമൈൻ വാങ്ങിക്കുകയും ചെയ്തു.
. ഈ പേര് തിരഞ്ഞെടുക്കാനുള്ള കാരണമായി പാർസൺസ് പറഞ്ഞത്, ഇത് ജനങ്ങളെ ചിരിപ്പിക്കുകയും, ഓർക്കുവാൻ സഹായിക്കുകയും ചെയ്യും എന്നാണ്.ഗോ ഡാഡി സ്ഥാപിക്കുന്നതിന് മുമ്പ്, പാർസൺസ് തന്റെ സാമ്പത്തിക സോഫ്റ്റ്‌വെയർ സേവന കമ്പനിയായ പാർസൺസ് ടെക്‌നോളജിയെ 1994-ൽ 65 മില്യൺ ഡോളറിന് ഇന്റുഇറ്റി(Intuit)-ന് വിറ്റിരുന്നു. സ്വകാര്യ ഇക്വിറ്റി ഫണ്ടുകൾ, കെകെആർ, സിൽവർ ലേക്ക്, ടെക്നോളജി ക്രോസ്ഓവർ വെഞ്ചേഴ്‌സ് എന്നിവയിൽ നിന്ന് 2011-ൽ ഗോ ഡാഡി തന്ത്രപരമായ നിക്ഷേപം സ്വീകരിച്ചു.

കമ്പനിയുടെ ആസ്ഥാനം 2021 ഏപ്രിൽ വരെ അരിസോണയിലെ സ്കോട്ട്‌സ്‌ഡെയ്‌ലിലായിരുന്നു, തുടർന്ന് അരിസോണയിലെ ടെമ്പെയിലേക്ക് മാറ്റി.

## അവലംബം


വർഗ്ഗം:ഇന്റർനെറ്റ് കമ്പനികൾ
കെ.എസ്. അച്യുതൻ

ആദ്യ കേരള നിയമസഭ അംഗമായിരുന്ന ഒരു രാഷ്ട്രീയ പ്രവർത്തകനായിരുന്നു **കെ.എസ്. അച്യുതൻ**(16 മേയ് 1915 - ജൂലൈ 1983). നാട്ടിക നിയോജകമണ്ഡലത്തിൽ നിന്നും കോൺഗ്രസ് പ്രതിനിധിയായാണ് അച്യുതൻ ഒന്നാം കേരള നിയമസഭയിൽ എത്തിയത്. പതിനാറാം വയസിൽ കോൺഗ്രസിൽ പ്രവേശിച്ച അച്യുതൻ ധാരാളാം സമരങ്ങളിൽ പങ്കെടുത്തിട്ടുണ്ട്. വൈക്കം സത്യാഗ്രഹം, ഖാദി മൂവ്മെന്റ്, തൊട്ടുകൂടായ്മയെക്കെതിരേയുള്ള പ്രക്ഷോഭങ്ങൾ എന്നിവ അവയിൽ ചിലതാണ്. പത്രപ്രവർത്തനത്തിലും താല്പര്യം കാണിച്ചിരുന്ന അച്യുതൻ കലാകായികരംഗത്തും തന്റെ കഴിവുകൾ തെളിയിച്ചിരുന്നു.

## തിരഞ്ഞെടുപ്പുകൾ

## അവലംബം

വർഗ്ഗം:1915-ൽ ജനിച്ചവർ
വർഗ്ഗം: 1983-ൽ മരിച്ചവർ
വർഗ്ഗം:മേയ് 16-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
എം.പി.എം. അഹമ്മദ് കുരിക്കൾ

മൂന്നാം കേരള നിയമസഭയിലെ പഞ്ചായത്ത്, സാമൂഹികക്ഷേമ വകുപ്പ് മന്ത്രിയായിരുന്നു **എം.പി.എം. അഹമ്മദ് കുരിക്കൾ** (23 ഓഗസ്റ്റ് 1923 - 24 ഓക്ടോബർ 1968). മുസ്ലീം ലീഗ് പ്രവർത്തകനായ ഇദ്ദേഹം ഒന്നും, രണ്ടും കേരള നിയമസഭകളിൽ കോണ്ടോട്ടി നിയമ സഭാമണ്ഡലത്തേയും മൂന്നാം കേരള നിയമസഭയിൽ മലപ്പുറം നിയോജകമണ്ഡലത്തിനേയും പ്രതിനിധീകരിച്ച് കേരളനിയമസഭയിൽ അംഗമായിരുന്നു.

മുസ്ലീം ലീഗിന്റെ പാർലമെന്ററികാര്യ നേതാവ് (1961-64); സംസ്ഥാന മാർക്കറ്റിംഗ് കോർപ്പറേഷൻ ഡയറക്ടർ, മലബാർ ജില്ലാ സഹകരണബാങ്ക് ബോർഡ് അംഗം, മുസ്ലീം ലീഗിന്റെ വൈസ് പ്രസിഡന്റ്, കെ.പി.സി.സി. അംഗം(മുസ്ലീം ലീഗിൽ ചേരുന്നതിനു മുൻപ്) എന്നീ നിലകളിൽ പ്രവർത്തിച്ചിരുന്നു.മുൻ എം.എൽ.എ മാരായ എം.പി.എം അബ്ദുള്ള കുരിക്കൾ, ഇസ്ഹാഖ് കുരിക്കൾ എന്നിവരുടെ ജ്യേഷ്ഠ സഹോദരനാണ് . പഞ്ചായത്ത്, സാമൂഹികക്ഷേമ വകുപ്പ് മന്ത്രിയായിരിക്കെ 1968 ഒക്ടോബർ 24നു അന്തരിച്ചു.

## അവലംബം

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ
വർഗ്ഗം:ഓഗസ്റ്റ് 23-ന് ജനിച്ചവർ
വർഗ്ഗം:1921-ൽ ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:ഒക്ടോബർ 24-ന് മരിച്ചവർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ
വർഗ്ഗം:കേരളത്തിലെ മത്സ്യബന്ധനവകുപ്പ് മന്ത്രിമാർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ചിത്രകൻ

കുറ്റിക്കാടുകൾക്കിടയിലും പൊന്തകൾക്കിടയിലും പറന്നുനടക്കുന്ന ശലഭം.ചുവപ്പു കലർന്ന തവിട്ടുനിറമുള്ള ചിറകുകൾ.മുൻ പിൻ ചിറകുകളിൽ കറുത്ത വരകൾ. അവ ഉയർന്നും താഴ്ന്നും തരംഗരൂപത്തിൽ കാണപ്പെടുന്നു. ആവണച്ചോപ്പൻ ശലഭവുമായി ഏറെ സാമ്യം. ചിറകുകളുടെ അഗ്രഭാഗത്തുള്ള അൽപം ഉയർന്ന ഭാഗങ്ങൾ ഇവയെ തിരിച്ചറിയാൻ സഹായിക്കുന്നു. തങ്ങളുടെ അധീന പ്രദേശത്തുവരുന്ന മറ്റു ശലഭങ്ങളെ ഇവ ആട്ടിയോടിക്കുന്നു.
കൊടിത്തൂവയുടെ വിവിധ ഇനങ്ങൾ (*Tragia involucrata*, *Tragia pukenetii*), ആവണക്ക് (*Ricinus communis*)എന്നീ സസ്യങ്ങളിൽ ഇവ മുട്ടയിടുന്നു.

## ചിത്രശാല

പ്രമാണം:KL Ny Angled Castor 17 June 2008 Larva B (2589365755).jpg|പുഴു
പ്രമാണം:Ny Angled Castor 22 October 2007 pupa (1743873571).jpg|പ്യൂപ്പ
പ്രമാണം:Open wing position of Ariadne ariadne Linnaeus, 1763 – Angled Castor WLB DSC 0 156.jpg|ശലഭം (മുതുകുവശം)
പ്രമാണം:Close wing position of Ariadne ariadne Linnaeus, 1763 – Angled Castor WLB DSC 0002 (10).jpg|ശലഭം (ഉദരവശം)
പ്രമാണം:Catterpillar On Leaf.jpg|കൊടിത്തൂവ ഇലയിലെ ശലഭ പുഴു

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പുള്ളിക്കുറുമ്പൻ

സ്വന്തം ആവാസവ്യവസ്ഥയുടെ അതിർത്തി കാക്കുന്ന ശലഭമാണ് **പുള്ളിക്കുറുമ്പൻ** (*Junonia lemonias*). അതിക്രമിച്ച് കടക്കുന്ന ശലഭങ്ങളുമായി നിരന്തരം കുറുമ്പ് കൂടുന്നത് കാണാം. അന്യശലഭത്തോട് കലപിലകൂടി പിന്തുടർന്ന് പുള്ളിക്കുറുമ്പൻ അതിർത്തിയ്ക്ക് പുറത്താക്കും. പൂന്തോട്ടങ്ങളിലും കാടുകളിലും ഇവയെ കാണാം. ഏത് കാലത്തും ഈ ശലഭത്തെ കാണാം.

## ചിത്രശാല

File:Lemon Pansy (Junonia lemonias) up.jpg|പുള്ളിക്കുറുമ്പൻ
File:Junonia_lemonias_DSF_upper_by_Kadavoor.JPG
പ്രമാണം:Lemon_Pansy_or_Junonia_lemonias_from_Koovery.jpg|കൂവേരിയിൽ നിന്നും
File:Junonia_lemonias_WSF_upper_by_Kadavoor.JPG


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
എ ഷോർട്ട് ഫിലിം എബൗട്ട് കില്ലിങ്ങ്

ക്രിസ്റ്റോഫ് കീസ്‌ലോവ്‌സ്കി സംവിധാനം നിർവഹിച്ച് 1988-ൽ റിലീസ് ചെയ്ത് ഒരു പോളിഷ് ചലച്ചിത്രമാണ് ***എ ഷോട്ട് ഫിലിം എബൗട്ട് കില്ലിങ്*** (പോളിഷ്: Krótki film o zabijaniu). കീസ്‌ലോവ്‌സ്കിയുടെ പ്രശസ്തമായ ടെലിവിഷൻ പരമ്പര "ഡെക്കലോഗിന്റെ"  അഞ്ചാം എപ്പിസോഡ് വികസിപ്പിച്ചാണ് ചിത്രം തയ്യാറാക്കിയിരിക്കുന്നത്. രാഷ്ടം നടപ്പിലാക്കുന്ന വധശിക്ഷയും വ്യക്തികൾ നടത്തുന്ന കൊലയും തമ്മിലുള്ള വൈരുദ്ധ്യം തുലനം ചെയ്യുകയാണ് ചിത്രം. വധശിക്ഷക്ക് എതിരായ ഒരു രാഷ്ട്രീയ ചിത്രമായും വിലയിരുത്തപ്പെടുന്നു. കളർ ഫിൽറ്ററുകളും, ഷൈഡ് ലെൻസുകളും ഉപയോഗിച്ച് കഥയുടെ പ്രകൃതത്തിനനുസരിച്ച വർണ്ണവൈധ്യം സൃഷ്ടിക്കുന്നതിൽ നടത്തിയ പരീക്ഷണങ്ങൾ ചിത്രത്തെ ഏറേ ശ്രദ്ധേയമാക്കി. ചിത്രം 1988-ലെ കാൻസ് അന്താരാഷ്ട ചലച്ചിത്രമേലയിൽ ഫിപ്രെസി പുരസ്ക്കാരത്തിനും ജൂറി പുരസ്ക്കാരത്തിനും അർഹമായി. 1988-ലെ ഏറ്റവും നല്ല ചിത്രത്തിനുള്ള യൂറോപ്യൻ ചലച്ചിത്ര പുരസ്ക്കാരവും ചിത്രം കരസ്ഥമാക്കി.

## പുരസ്കാരങ്ങൾ
*1988 Cannes Film Festival
**FIPRESCI Prize - ക്രിസ്റ്റോഫ് കീസ്‌ലോവ്‌സ്കി
**Jury Prize - ക്രിസ്റ്റോഫ് കീസ്‌ലോവ്‌സ്കി
**Nominated Palme d'O - ക്രിസ്റ്റോഫ് കീസ്‌ലോവ്‌സ്കി
*1988 European Film Awards
**Best Film
*1988 Polish Film Festival
**Golden Lion - [ക്രിസ്റ്റോഫ് കീസ്‌ലോവ്‌സ്കി]
*1990 French Syndicate of Cinema Critics
**Critics Award Best Foreign Film - [ക്രിസ്റ്റോഫ് കീസ്‌ലോവ്‌സ്കി
*Robert Festival
**Best Foreign Film (Årets udenlandske spillefilm) - ക്രിസ്റ്റോഫ് കീസ്‌ലോവ്‌സ്കി
*1990 Bodil Awards
**Best European Film (Bedste europæiske film)- ക്രിസ്റ്റോഫ് കീസ്‌ലോവ്‌സ്കി

## ഇതുകൂടി കാണുക
*എ ഷോട്ട് ഫിലിം എബൗട്ട് ലൗ
*ക്രിസ്റ്റോഫ് കീസ്‌ലോവ്‌സ്കി

## അവലംബം

## പുറമെ നിന്നുള്ള കണ്ണികൾ
* 
*Krzysztof Kieslowski: A Short Film About Killing
*A Short Film About killing 1988) rotten tomatoes
*The Metaphysics Behind Crime and Punishment 
*A Short Film About Killing (1988)

വർഗ്ഗം:പോളിഷ് ചലച്ചിത്രങ്ങൾ
വർഗ്ഗം:ക്രിസ്റ്റോഫ് കീസ്‌ലോവ്‌സ്കി സംവിധാനം ചെയ്ത സിനിമകൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
ഹോസ്റ്റ്ഗേറ്റർ

വടക്കേ അമേരിക്കയിലെ ഹോസ്റ്റൺ അധിഷ്‌ഠിതമായ ഒരു വെബ്‌സൈറ്റ് ഡൊമൈൻ ലേഖാധികാരി ആണ് **ഹോസ്റ്റ്ഗേറ്റർ**. ടെക്സാസിലെതന്നെ ഓസ്റ്റിൻ എന്ന സ്ഥലത്തും ഇവർ പ്രവർത്തിക്കുന്നുണ്ട്. 
## ചരിത്രം
ഹോസ്റ്റ്ഗേറ്റർ സ്ഥാപിച്ചത് 2002ൽ ഫ്ലോറിഡ അറ്റ്ലാന്റിക് സർവ്വകലാശാലയിൽ വിദ്യാർത്ഥിയായിരിക്കേ ബ്രെന്റ് ഓക്സ്‌ലി ആണ്.2006-ൽ, കമ്പനി ഫ്ലോറിഡയിലെ ബൊക്ക റാറ്റണിലെ യഥാർത്ഥ ഓഫീസിൽ നിന്ന് ടെക്സാസിലെ ഹൂസ്റ്റണിലുള്ള 20,000 ചതുരശ്ര അടി വിസ്തീർണമുള്ള പുതിയ കെട്ടിടത്തിലേക്ക് മാറി. 2006 ജൂണിൽ, കമ്പനി അതിന്റെ ആദ്യത്തെ അന്താരാഷ്ട്ര ഓഫീസ് കാനഡയിൽ തുറന്നു.

2008ൽഇങ്ക്(Inc.)മാഗസിൻ അതിന്റെ അതിവേഗം വളരുന്ന കമ്പനികളുടെ പട്ടികയിൽ ഹോസ്റ്റ്ഗേറ്ററിനെ റാങ്ക് ചെയ്തു, യുണൈറ്റഡ് സ്റ്റേറ്റ്സിൽ 21-ാം സ്ഥാനവും ഹ്യൂസ്റ്റൺ-ഷുഗർ ലാൻഡ്-ബേടൗൺ, ടെക്സാസ് ഏരിയയിലെ 1-ാം സ്ഥാനവും നൽകിസംയോജിത ഇക്കോസിസ്റ്റം മാർക്കറ്റ് സേവനങ്ങൾ *ഗ്രീൻ ഹോസ്റ്റിംഗ്* എന്ന പേരിൽ പ്രകൃതിയോട് ഇണങ്ങുന്ന വെബ് ഹോസ്റ്റ് സേവനം ഇവർ ആരംഭിച്ചു. വെബ്‌സൈറ്റ് രജിസ്ടേഷൻ, വെബ്‌സൈറ്റ് ഹോസ്റ്റ് എന്നിവയാണ് ഇവരുടെ പ്രധാന പ്രവർത്തന മേഖല.

2008-ൽ, "അൺലിമിറ്റഡ്" ഹോസ്റ്റിംഗ് സേവനങ്ങൾ നൽകുന്നതായി സ്വയം അവകാശപ്പെടുന്ന കമ്പനികളുമായി മൽസരിക്കാൻ ഹോസ്റ്റ്ഗേറ്റർ തയ്യാറായി. സ്ഥാപകനായ ബ്രെന്റ് ഓക്‌സ്‌ലി, "അൺലിമിറ്റഡ്" ഓപ്‌ഷൻ ബാക്കപ്പ് ചെയ്യാൻ കഴിയുമെന്നതിൽ ഉറച്ചുനിന്നു. ഈ നീക്കം കുറഞ്ഞത് 30% വിൽപ്പന വർദ്ധിപ്പിക്കുമെന്ന് അദ്ദേഹം പറഞ്ഞു.

2010-ൽ, ടെക്സാസിലെ ഓസ്റ്റിനിൽ ഒരു ഓഫീസ് കൂടി ആരംഭിച്ചു. 2011ൽ ഹോസ്റ്റ്ഗേറ്റർ ഇന്ത്യയിലും പ്രവർത്തനം ആരംഭിച്ചിരുന്നു. മഹാരാഷ്ടയിലെ നാഷിക് എന്ന സ്ഥലത്താണ് ഇന്ത്യയിലെ ഹോസ്റ്റ്ഗേറ്ററിന്റെ മുഖ്യകാര്യാലയം.

2012 ജൂലൈ 13-ന്, ഹോസ്റ്റ്ഗേറ്റർ 299.8 മില്യൺ ഡോളറിന്റെ മൊത്തം വാങ്ങൽ വിലയ്ക്ക് എൻഡ്യൂറൻസ് ഇന്റർനാഷണൽ ഗ്രൂപ്പിന് (EIG) വിറ്റു, അതിൽ 227.3 ഡോളർ ദശലക്ഷം ക്ലോസിംഗിൽ പണമായി നൽകി.2012 ജൂൺ 21-ന്, സിഇഒയും സ്ഥാപകനുമായ ബ്രെന്റ് ഓക്സ്ലി ഹോസ്റ്റ്ഗേറ്ററിന്റെ വിൽപ്പന പ്രഖ്യാപിച്ചു, ഹോസ്റ്റ്ഗേറ്റർ ഉപയോഗിച്ച കെട്ടിടങ്ങൾ ഓക്സ്ലിയുടെ ഉടമസ്ഥതയിലുള്ളതിനാൽ ആശങ്കപ്പെടേണ്ടതില്ലെന്ന് ജീവനക്കാരോടും ഉപയോക്താക്കളോടും പറഞ്ഞു. കുട്ടികളുണ്ടാകുന്നതിന് മുമ്പ് ലോകം ചുറ്റിക്കറങ്ങണമെന്ന് അദ്ദേഹം പറഞ്ഞു. സ്ഥിരതയുള്ള ബില്ലിംഗ് സൃഷ്ടിക്കുന്നതിലും ഹോസ്റ്റ്ഗേറ്ററിന്റെ ഭാഗങ്ങൾ രജിസ്റ്റർ ചെയ്യുന്നതിലുമുള്ള പരാജയങ്ങളെക്കുറിച്ചും അദ്ദേഹം സത്യസന്ധമായി പറഞ്ഞു, കൂടാതെ എൻഡ്യൂറൻസ് അവ പരിഹരിക്കുമെന്ന് പ്രതീക്ഷിച്ചു.

2015-ൽ, ഹോസ്റ്റ്ഗേറ്റർ, വേഡ്പ്രസ്സ്(WordPress) വെബ്‌സൈറ്റുകൾ നിർമ്മിക്കുന്നതിനും പരിപാലിക്കുന്നതിനുമുള്ള ഒരു കൂട്ടം ടൂളുകളുടെ ഒരു കൂട്ടം ഒപ്റ്റിമൈസ്ഡ് ഡബ്യൂപി(WP) ആരംഭിച്ചു.2015 അവസാനത്തോടെ, ഇഐജി(EIG) ബ്രസീൽ, റഷ്യ, ഇന്ത്യ, ചൈന, തുർക്കി, മെക്സിക്കോ എന്നിവിടങ്ങളിൽ പ്രാദേശിക ഹോസ്റ്റ്ഗേറ്റർ സൈറ്റുകൾ ആരംഭിച്ചു.2019 വരെ, ഹോസ്റ്റ്ഗേറ്റർ യുണൈറ്റഡ് കിംഗ്ഡത്തിലും ഓസ്‌ട്രേലിയയിലും ഒരു വെബ് ഹോസ്റ്റിംഗ് സേവനം വീതം വാഗ്ദാനം ചെയ്തു.

## പുറംകണ്ണികൾ
* ഹോസ്റ്റ്ഗേറ്റർ ഇന്ത്യ വെബ്‌സൈറ്റ് 

## അവലംബം


വർഗ്ഗം:ഇന്റർനെറ്റ് കമ്പനികൾ
പൂത്താലിത്തുമ്പി

ആകാശനീലനിറത്തിൽ കാണപ്പെടുന്ന ഒരിനം സൂചിത്തുമ്പിയാണ് **പൂത്താലിത്തുമ്പി**. ആമ്പലിന്റെ ഇലയിലും തണ്ടിലുമാണ് ഇവ മുട്ടയിടുന്നത്. ആമ്പലിന് നാട്ടുഭാഷയിൽ പറയുന്ന പേരാണ് പൂത്താലി. ആമ്പലും മറ്റും നിറഞ്ഞ് നില്ക്കുന്ന കുളങ്ങളിൽ ഇതിനെ സാധാരണമായി കാണാം.

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ബാങ്ക്

സാമ്പത്തിക സേവനങ്ങൾ പ്രദാനം ചെയ്യുന്ന ധനകാര്യസ്ഥാപനമാണ് **ബാങ്ക്**. നിക്ഷേപങ്ങൾ സ്വീകരിക്കുകയും ആവശ്യക്കാർക്ക് വായ്പകൾ നൽകുകയും ചെയ്യുക എന്നതാണ് ബാങ്കുകളുടെ പ്രവർത്തനങ്ങളിൽ പ്രധാനം. വായ്പകൾ എടുക്കുന്ന ഉപഭോക്താക്കളിൽ നിന്നും പലിശ ഈടാക്കുന്ന ബാങ്ക് അതിൽ ഒരു ഭാഗം നിക്ഷേപകർക്ക് നൽകുകയും ബാക്കി ബാങ്കിന്റെ പ്രവർത്തനങ്ങൾക്കും ലാഭാംശമായും  ഉപയോഗിക്കുകയും ചെയ്യുന്നു.

യു പി ഐ

## കേരളത്തിൽ പ്രവർത്തിക്കുന്ന ബാങ്കുകൾ
### ദേശസാൽകൃത ബാങ്കുകൾ
# ഭാരതീയ സ്റ്റേറ്റ് ബാങ്ക്
#അലഹബാദ് ബാങ്ക്
#ആന്ധ്രാ ബാങ്ക്
#ബാങ്ക് ഓഫ് ബറോഡ
#കാനറ ബാങ്ക്
#ഇന്ത്യൻ ബാങ്ക്
#സെൻട്രൽ ബാങ്ക് ഓഫ് ഇന്ത്യ
#ഇന്ത്യൻ ഓവർസീസ് ബാങ്ക്
#പഞ്ചാബ് ആൻഡ്‌ സിന്ധ് ബാങ്ക്
#ബാങ്ക് ഓഫ് മഹാരാഷ്ട്ര
#ഓറിയന്റൽ ബാങ്ക് ഓഫ് കൊമേഴ്സ്
#പഞ്ചാബ് നാഷണൽ ബാങ്ക്
#ബാങ്ക് ഓഫ് ഇന്ത്യ
#സിൻഡിക്കേറ്റ് ബാങ്ക്
#യൂണിയൻ ബാങ്ക് ഓഫ് ഇന്ത്യ
#യുണൈറ്റഡ് ബാങ്ക് ഓഫ് ഇന്ത്യ
#കോർപറേഷൻ ബാങ്ക്
#ദേനാ ബാങ്ക്
#യൂക്കോ ബാങ്ക്
#വിജയ ബാങ്ക്

### കേരളം ആസ്ഥാനമായുള്ള പൊതുമേഖലാ ബാങ്കുകൾ
#സ്റ്റേറ്റ് ബാങ്ക് ഓഫ് ട്രാവൻകൂർ

### പ്രാദേശിക ഗ്രാമീണബാങ്കുകൾ
#കേരള ഗ്രാമീൺ ബാങ്ക്

### കേരളം ആസ്ഥാനമായുള്ള സ്വകാര്യ ബാങ്കുകൾ
#കാത്തലിക് സിറിയൻ ബാങ്ക്
#ധനലക്ഷ്മി ബാങ്ക്
#ഫെഡറൽ ബാങ്ക്
#സൗത്ത് ഇന്ത്യൻ ബാങ്ക്

### സ്വകാര്യ ബാങ്കുകൾ
#ഗാർഡിയൻ സഹകാര ബാങ്ക് നിയമിത
#എച്ച്.ഡി.എഫ്.സി ബാങ്ക്
#ഐ.സി.ഐ.സി.ഐ ബാങ്ക്
#ഇൻഡസ് ഇൻഡ് ബാങ്ക്
#ഐഎൻജി വൈശ്യാ ബാങ്ക്
#കോട്ടക് മഹീന്ദ്രാ ബാങ്ക്
#പഞ്ചാബ് ആന്റ് മഹാരാഷ്ട്രാ ബാങ്ക് ലിമിറ്റഡ്
#സരസ്വത് കോപ്പറേറ്റീവ് ബാങ്ക് ലിമിറ്റഡ്
#താനേ ജന്ത്ര സഹകാരി ബാങ്ക് ലിമിറ്റഡ് 
#ടൈംസ് ബാങ്ക്
#ആൿസിസ് ബാങ്ക് (പഴയ യു ടി ഐ ബാങ്ക്)
#യെസ് ബാങ്ക്

### വിദേശ ബാങ്കുകൾ
#എബിഎൻ അംറോ ബാങ്ക്
#അബുദാബി കൊമേഴ്സ്യൽ ബാങ്ക്
#അമേരിക്കൽ എക്സ്പ്രെസ്സ് ബാങ്ക്
#എ.എൻ.ഇസഡ്
#ബി.എൻ.പി പാരിബാസ്
#സിറ്റിബാങ്ക് ഇന്ത്യ
#ഡിബിഎസ് ബാങ്ക്
#എച്ച്എസ്‌ബിസി
#സ്റ്റാൻഡേർഡ് ചാർട്ടേർഡ് ബാങ്ക്

## അവലംബങ്ങൾ
# http://enchantingkerala.org/kerala-banks.php 

വർഗ്ഗം:സാമ്പത്തികം
അലക്സാണ്ടർ പറമ്പിത്തറ

കേരളാ നിയമസഭയിലെ നാലാമത്തെ സ്പീക്കറും ഒന്ന്, രണ്ട്, മൂന്ന് കേരള നിയമസഭകളിൽ അംഗവുമായിരുന്ന രാഷ്ട്രീയനേതാവായിരുന്നു **അലക്സാണ്ടർ പറമ്പിത്തറ** (11 ഫെബ്രുവരി 1900 - 10 ജൂൺ 1989 ). കൊച്ചി നിയമസഭാംഗം (1935-38) & (1948-49), തിരുക്കൊച്ചി നിയമസഭാംഗം (1949-56), പള്ളുരുത്തി നിയോജകമണ്ഡലത്തിൽ കോൺഗ്രസ് പ്രതിനിധിയായി ഒന്നും രണ്ടും കേരളനിയമസഭയിലും അംഗമായിട്ടുണ്ട് അലക്സാണ്ടർ. എറണാകുളം നിയമസഭാമണ്ഡലത്തിൽ നിന്നാണ് കോൺഗ്രസ് പ്രതിനിധിയായി മൂന്നാമത് കേരളനിയമസഭയിലേക്ക് അലക്സാണ്ടർ തിരഞ്ഞെടുക്കപ്പെട്ടത്.

കുമ്പളങ്ങി സെന്റ്.പീറ്റേഴ്സ് ഹൈസ്കൂളിൽ പ്രധാനാധ്യാപകനായി ഔദ്യോഗിക ജോലിയാരംഭിച്ച അലക്സാണ്ടർ ഗവണ്മെന്റ് കമ്മിറ്റി ഓഫ് അഷുറൻസിന്റെ ചെയർമാൻ(1967-68), ലൈബ്രറി ഉപദേശക കമ്മിറ്റി ചെയർമാൻ(1969-70), എറണാകുളം മുനിസിപ്പൽ കൗൺസിൽ പ്രസിഡന്റ്(1947-57), എറണാകുളം ജില്ലാ കോൺഗ്രസ് കമ്മിറ്റി പ്രസിഡന്റ്(1961) എന്നീ നിലകളിലും പ്രവർത്തിച്ചിട്ടുണ്ട്.

## അവലംബം

വർഗ്ഗം:1900-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂൺ 10-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ സ്പീക്കർമാർ
അബ്ദുൽറഹ്മാൻ അൽ സുദൈസ്

മസ്ജിദുൽ ഹറാമിലെ ഇമാമാണ് **അബ്ദുൽറഹ്മാൻ അൽ സുദൈസ്**. തന്റെ ഖുർആൻ പാരായണ നൈപുണ്യം കൊണ്ട് ഇസ്‌ലാം മതവിശ്വാസികൾക്കിടയിൽ ഏറെ ശ്രദ്ധേയനാണ് അദ്ദേഹം. 1960 ഫെബ്രുവരി 10ന് സൗദി അറേബ്യയിലെ റിയാദിൽ ജനിച്ച സുദൈസ് തന്റെ 12-ാം വയസ്സിൽ  ഖുർആൻ ഹൃദിസ്ഥമാക്കി. നജ്ദിൽ വളർന്ന അദ്ദേഹം പ്രാഥമിക പഠനം പൂർത്തിയാക്കിയത് റിയാദിലെ അല്മുസന്നാ ബിൻ ഹാരിസ് എലമെന്ററി സ്കൂളില് നിന്നായിരുന്നു. 1979-ൽ റിയാദ് സയന്റിഫിക് ഇൻസ്റ്റിറ്റ്യൂട്ടില് നിന്നു ഉയർന്ന മാർക്കോടെ ബിരുദം നേടുകയും പിന്നീട് 1983-ൽ റിയാദ് യൂണിവേഴ്സിറ്റിയിൽ നിന്നും ഇസ്ലാമികനിയമത്തിൽ (ശരീഅ) ബിരുദവും 1987-ൽ കിംഗ് സഊദ് ഇസ്ലാമിക് യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും നേടുകയുണ്ടായി.

## അവലംബം
#http://archive.arabnews.com/?page=1&section=0&article=46670&d=12&m=6&y=2004 
#http://ejthima.blogspot.com
## പുറത്തേക്കുള്ള കണ്ണികൾ

വർഗ്ഗം:1960-ൽ ജനിച്ചവർ

വർഗ്ഗം:ഫെബ്രുവരി 10-ന് ജനിച്ചവർ

വർഗ്ഗം:ഇസ്ലാമികപണ്ഡിതർ
ഇഫ്‌താർ

ഇഫ്താർ എന്ന അറബി വാക്കിന് ബ്രേക്ക്ഫാസ്റ്റ് എന്നാണർഥം. അറബിയിൽ പ്രാതലിന് ഇഫ്താർ, ഫുതൂർ എന്നിങ്ങനെ ഉപയോഗിക്കുന്നു. എന്നാൽ ഈ വാക്ക്  റമദാനിൽ വ്രതമാചരിക്കുന്ന മുസ്‌ലിംകളുടെ നോമ്പുതുറയെയും നോമ്പുതുറ വിഭവങ്ങൾക്കുമാണ് വ്യാപമായി  ഉപയോഗിക്കാറുള്ളത്. മഗ്‌രിബ് നമസ്ക്കാരത്തിനുള്ള ബാങ്ക് വിളിക്കുന്നതോടെയാണ് മുസ്‌ലിംകൾ നോമ്പുതുറക്കുന്നത്. ഇഫ്താറിന് ഉപയോഗിക്കുന്ന ഭക്ഷണ പദാർത്ഥങ്ങൾ എന്തുമാകാം എന്നിരുന്നാലും സാധാരണയായി ഈന്തപ്പഴമോ വെള്ളമോ ആണ് ഇഫ്താറിൽ വിശ്വാസികൾ ആദ്യമായി ഉപയോഗിക്കുന്നത്. ഇസ്ലാമിക വിശ്വാസപ്രകാരം മറ്റുള്ളവരെ നോമ്പുതുറപ്പിക്കുന്നതും സംഘടിതമായി നോമ്പുതുറക്കുന്നതും  കാര്യമാണ്. ഒരു വിശ്വസി മറ്റൊരു വിശ്വസിയെ നോമ്പ് തുറപ്പിക്കുന്നതിലൂടെ ഇരട്ടിനോമ്പിന്റെ പ്രതിഫലമാണ് ലഭിക്കുക. പരസ്പര സൗഹാർദ്ദം ഊട്ടിയുറപ്പിക്കാനും ഇഫ്താർ സംഗമങ്ങൾ സഹായിക്കുന്നു.

## ചിത്രശാല

പ്രമാണം:Iftar Dishes - നോമ്പുതുറ വിഭവങ്ങൾ.JPG|ഇഫ്‌താർ വിഭവങ്ങൾ

വർഗ്ഗം:ഇസ്ലാമികം
എം.എ. ആന്റണി

പഴയ കോതകുളങ്ങര നിയമസഭാ മണ്ഡലത്തിൽ നിന്നും(ഇപ്പോൾ അങ്കമാലി) കോൺഗ്രസ് പ്രതിനിധിയായി ഒന്നും രണ്ടും കേരളാനിയമസഭയിൽ അംഗമായ ഒരു രാഷ്ട്രീയ നേതാവാണ് **എം.എ. ആന്റണി** (27 ജൂലൈ 1919 - 22 ജൂലൈ 1988). തിരുക്കൊച്ചി നിയമസഭയിലും 1954-56 ആന്റണി അംഗമായിട്ടുണ്ട്.

അഭിഭാഷകനായി ഔദ്യോഗിക ജീവിതം ആരംഭിച്ച ആന്റണി മൂക്കന്നൂർ ഗ്രാമപഞ്ചായത്ത് പ്രസിഡന്റ്, കോതകുളങ്ങര പഞ്ചായത്ത് ബോർഡംഗം, അങ്കമാലി കോൺഗ്രസ് കമ്മിറ്റി പ്രസിഡന്റ് എന്നീ നിൽകളിലും പ്രവർത്തിച്ചിട്ടുണ്ട്. ഫെഡറൽ ബാങ്കിന്റെ രൂപീകരണത്തിൽ ശ്രദ്ധേയമായ സംഭാവനകൾ നൽകിയ വ്യക്തികൂടിയായിരുന്നു ആന്റണി.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:ജൂൺ 22-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
കെ. അവുക്കാദർക്കുട്ടി നഹ

ഒന്നു മുതൽ ഏഴ് നിയമസഭകളിൽ തിരൂരങ്ങാടി നിയോജകമണ്ഡലത്തെ കേരളനിയമസഭയിൽ പ്രതിനിധീകരിച്ച മുസ്ലിം ലീഗ് നേതാവാണ് **കെ. അവുക്കാദർക്കുട്ടി നഹ** (ഫെബ്രുവരി 1920 - 11 ഓഗസ്റ്റ് 1988). പതിമൂന്നാം നിയമസഭയിലെ വിദ്യാഭ്യാസ വകുപ്പ് മന്ത്രിയായ പി.കെ. അബ്ദുറബ്ബ് ഇദ്ദേഹത്തിന്റെ മകനാണ്. പിതാവിന്റെ പേര് കുഞ്ഞികോയാംകുട്ടി ഹാജി എന്നാണ്. പി.കെ. കുഞ്ഞിബീബി ഉമ്മയാണ് പത്നി, മൂന്ന് ആൺമക്കളും ഏഴ് പെൺമക്കളും ഇദ്ദേഹത്തിനുണ്ട്.

## വഹിച്ച സ്ഥാനമാനങ്ങൾ
* കേരളത്തിന്റെ ഉപമുഖ്യമന്ത്രി - 24-10-1983 മുതൽ 25-03-1987 വരെ.
* പഞ്ചായത്ത്, സാമൂഹികക്ഷേമവകുപ്പ് മന്ത്രി - 09-11-1968 മുതൽ 21-10-1969 വരെ.
* തദ്ദേ​ശ സ്വയംഭരണം വകുപ്പ് മന്ത്രി - 1-11-1969 മുതൽ 1-8-1970 വരെ.
* ഭക്ഷ്യം, തദ്ദേ​ശ സ്വയംഭരണം വകുപ്പ് മന്ത്രി - 04-10-1970 മുതൽ 25-03-1977 വരെ
* തദ്ദേ​ശ സ്വയംഭരണം വകുപ്പ് മന്ത്രി - 11-04-1977 മുതൽ 25-04-1977 വരെ, from 27-04-1977 മുതൽ 27-10-1978 വരെ, 09-12-1978 മുതൽ 07-10-1979 വരെ.

## അവലംബം

വർഗ്ഗം:1920-ൽ ജനിച്ചവർ
വർഗ്ഗം: 1988-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:നാലാം കേരള നിയമസഭയിലെ മന്ത്രിമാർ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ
വർഗ്ഗം:കേരളത്തിലെ ഉപമുഖ്യമന്ത്രിമാർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
സി.സി. അയ്യപ്പൻ

ആദ്യ കേരളനിയമസഭയിൽ വടക്കാഞ്ചേരി നിയമസഭാമണ്ഡലത്തെ പ്രതിനിധീകരിച്ച കമ്മ്യൂണിസ്റ്റനുഭാവിയായ ഒരു രാഷ്ട്രീയ പ്രവർത്തകനായിരുന്നു **സി.സി. അയ്യപ്പൻ** (1920-1960). പ്രീഡിഗ്രി വരെ വിദ്യാഭ്യാസം നടത്തിയ അയ്യപ്പൻ സംവരണമണ്ഡലമായ വടക്കാഞ്ചേരിയെ നിയമസഭയിൽ ആദ്യമായി പ്രതിനിധീകരിച്ച വ്യക്തിയാണ്. തിരുക്കൊച്ചി നിയമസഭയിലും 1954 മുതൽ 1956 വരെ അയ്യപ്പൻ അംഗമായിരുന്നു. രണ്ട് (1957-58,1958-59) പെറ്റീഷൻ കമ്മറ്റിയുടെ ചെയർമാനായിരുന്ന അയ്യപ്പൻ ഹരിജനങ്ങളുടെ ഉന്നമനത്തിനായി അദ്ദേഹം ധാരാളം യത്നിച്ചിരുന്നു.1960-ൽ അദ്ദേഹം അന്തരിച്ചു.

## അവലംബം

വർഗ്ഗം:1920-ൽ ജനിച്ചവർ
വർഗ്ഗം: 1960-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:തിരു-കൊച്ചി നിയമസഭാംഗങ്ങൾ
സ്കാർട്ടൊപസ്സ്

ഇതുവരെ തരവും കുടുംബവും ഗണവും തിരിക്കാത്തതും തെറാപ്പോഡ വിഭാഗത്തിൽപ്പെട്ടതുമായ ദിനോസർ ആണ് **സ്കാർട്ടൊപസ്സ്**.

## ഫോസ്സിൽ
ട്രെസ് ഫോസ്സിൽ മാത്രമേ കിട്ടിയിട്ടുള്ളൂ.  ഇത് തന്നെ കാല്പാടുകൾ മാത്രം ആണ് . ഇതിൽ നിന്നും ഇവ നീണ്ട കാലുള്ളതിനാൽ വളരെ വേഗത്തിൽ നടന്നിരുന്ന ഒരു ദിനോസർ ആണ് എന്ന് അനുമാനിക്കുന്നു.ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.

## അവലംബം

വർഗ്ഗം:ദിനോസർ ഫോസിലുകൾ
കെ.ഒ. അയിഷാ ബായ്

ആദ്യ കേരളാ നിയമസഭയിലെ ഡെപ്യൂട്ടി സ്പീക്കറായിരുന്നു **കെ.ഒ. അയിഷാ ബായ്**(25 ഒക്ടോബർ 1926 - 28 ഒക്ടോബർ 2005). ഒന്നും രണ്ടും കേരളാ നിയമസഭയിൽ കായംകുളം നിയോജക മണ്ഡലത്തിൽ നിന്നും കമ്മ്യൂണിസ്റ്റ് പ്രതിനിധിയായാണ് അയിഷാ നിയമസഭയിലേക്കെത്തിയത്.

## ജീവിതരേഖ
കെ. ഉസ്മാൻ സാഹിബിന്റേയും ഫാത്തിമാ ബീവിയുടെയും മകളായി 1926 ഒക്ടോബർ 25ന് ജനിച്ചു. 

## അധികാര സ്ഥാനങ്ങൾ
* ഡെപ്യൂട്ടി സ്പീക്കർ - ഒന്നാം നിയമസഭ
* ഗവണ്മെന്റ് അഷുറൻസ് കമ്മിറ്റി ചെയർപേഴ്സൺ (1961-63)
* കേരളാ മഹിളാസംഘം സംസ്ഥാന വൈസ് പ്രസിഡന്റ്
* ദേശിയ സോഷ്യൽ വെൽഫെയർ ബോർഡംഗം
* സംസ്ഥാന സോഷ്യൽ വെൽഫെയർ ബോർഡംഗം

## തിരഞ്ഞെടുപ്പുകൾ

## കുടുംബം
കെ. അബ്ദുൾ റസാക്കാണ് ഭർത്താവ്. ഇവർക്ക് 2 ആൺകുട്ടികളും 2 പെൺകുട്ടികളുമുണ്ട്.

## ഇതും കാണുക
* എ. നഫീസത്ത് ബീവി - കേരള നിയമസഭയിലെ രണ്ടാമത്തെ വനിതാ ഡെപ്യൂട്ടി സ്പീക്കർ
* ഭാർഗവി തങ്കപ്പൻ - കേരള നിയമസഭയിലെ മൂന്നാമത്തെ വനിതാ ഡെപ്യൂട്ടി സ്പീക്കർ

## അവലംബം

വർഗ്ഗം:1926-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ഒക്ടോബർ 25-ന് ജനിച്ചവർ
വർഗ്ഗം:ഒക്ടോബർ 28-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ ഡെപ്യൂട്ടിസ്പീക്കർമാർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
ടിമൈമസ്

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **ടിമൈമസ്**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയിൽ നിന്നും ആണ്. ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.

## മറ്റു വിവരങ്ങൾ
ഇവയുടെ എല്ലുകളുടെ ഘടനയിൽ നിന്നും മിതകാലാവസ്ഥയിൽ ശൈത്യകാലം കഴിച്ചുകൂട്ടുക എന്ന പ്രക്രിയ നടത്തിയിരിക്കാൻ സാധ്യത ഉള്ള ഒരു ദിനോസർ ആണ് ഇവ എന്ന്  കണ്ടെത്തിയിട്ടുണ്ട്. 

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
സിറ്റി ഓഫ് ഗോഡ് (ബ്രസീലിയൻ ചിത്രം)

ഫെർനാൻഡോ മെയ്റൽ  2002ൽ സംവിധാനം ചെയ്ത ബ്രസീലിയൻ  ചിത്രം.

സവിശേഷമായ രീതിയിൽ കാലത്തെ കൈകാര്യം ചെയ്യുന്ന സിനിമയാണിത്.വിവിധ വിഭാഗങ്ങളിലായി   അക്കാദമി അവാർഡിനായുള്ള 4 നാമനിർദ്ദേശങ്ങൾ  ഈ ചിത്രത്തിന് ലഭിച്ചു. ഒരു സദ്യയ്ക്ക് വേണ്ടി കൊന്നുകൊണ്ടൊരിക്കുന്ന കോഴികളിൽനിന്നാണ് ഈ സിനിമ ആരംഭിക്കുന്നത്. അതിലൊരു കോഴി ഓടിരക്ഷപ്പെടുന്നു. അതിനെ സായുധരായ ഒരു സംഘം പിന്തുടരുന്നു. റൊക്കറ്റ് എന്ന ഒരു യുവാവ് അവർക്ക് മുന്പിൽ എത്തിപ്പെടുന്നു. അവർ തന്നെ കൊല്ലാനായി വരുകയാണെന്ന് റോക്കറ്റ് കരുതുന്നു. പെട്ടെന്ന് അയാൽ 60കളിൽ ഫുട്ബോൾ കളിച്ചു കൊണ്ടിരിക്കുന്ന ഒരു കുട്ടിയാകുന്നു.

## പുറത്തേക്കുള്ള കണ്ണികൾ
http://www.imdb.com/title/tt0317248/
വർഗ്ഗം:ബ്രസീലിയൻ ചലച്ചിത്രങ്ങൾ
വർഗ്ഗം:പോർട്ടുഗീസ് ഭാഷ ചലച്ചിത്രങ്ങൾ
പോളിഷ് ഭാഷ

പോളണ്ടിലെ ഔദ്യോഗിക ഭാഷയും ഏറ്റവും കൂടുതൽപേർ സംസാരിക്കുന്ന രണ്ടാമത്തെ സ്ലാവിക്ക് ഭാഷയുമാണ് **പോളിഷ്**. പശ്ചിമ സ്ലാവിക്ക് ഭാഷകളിൽ ഏറ്റവും പ്രചാരമുള്ളത് പോളിഷ് ഭാഷയ്ക്കാണ്. സ്വന്തമായി ലാറ്റിൻ ശൈലിയിലുള്ള ലിപിയും, നൂറ്റാണ്ടുകളായി രൂപപ്പെട്ടുവന്ന തനതായ സാഹിത്യ സംസ്ക്കാരവും പോളിഷ് ഭാഷയ്ക്കുണ്ട്. ഇൻഡോ-യൂറോപ്യൻ ഭാഷാ കുടുംബത്തിൽ ഉൽപ്പെടുന്ന പോളിഷ് പോളണ്ടിന് പുറമേ സ്ലോവാക്യ, ചെക്ക്‌ റിപ്പബ്ലിക്ക്‌, റൊമാനിയ, റഷ്യയുടെ ഭാഗങ്ങൾ, ജർമ്മനി, യുക്രെയിൻ എന്നിവിടങ്ങളിലും സംസാരഭാഷയാണ്. യൂറോപ്യൻ യൂണിയൻ അംഗീഗരിച്ച ഔദ്യോഗിക ഭാഷകളിലൊന്നാണ് പോളിഷ്.

## അവലംബം

## പുറമെ നിന്നുള്ള കണ്ണികൾ

* University of Pittsburgh: Polish Language Website 
* "A Touch of Polish," *[[BBC]]*
* A Concise Polish Grammar, by Ronald F. Feldstein (110-page 600-KB pdf)
* Oscar Swan's Electronic Polish-English, English-Polish dictionary  
* Basic English-Polish Dictionary
* English-Polish Polish-English Dictionary
* Polish Swadesh list of basic vocabulary words (from Wiktionary's Swadesh-list appendix)
* Polish Conjugation Search
* USA Foreign Service Institute (FSI) Polish basic course

വർഗ്ഗം:ഇന്തോ-യൂറോപ്യൻ ഭാഷകൾ
വർഗ്ഗം:പോളണ്ട്
വർഗ്ഗം:പോളിഷ് ഭാഷ
വർഗ്ഗം:റഷ്യയിലെ ഭാഷകൾ
കോടി

ഒരു **കോടി** (ഹിന്ദി: करोड़, നേപ്പാളി: करोड, ഉറുദു: کروڑ) എന്നത് 9,999,999നും 10,000,001നും ഇടയിൽ വരുന്ന എണ്ണൽസംഖ്യയാണ്. *കോടി* എന്ന പദപ്രയോഗം ഇന്ത്യയിലും, പാകിസ്താനിലും, ബംഗ്ലാദേശിലും, നേപ്പാളിലും ആണ് കൂടുതലായി ഉപയോഗിച്ചുവരുന്നത്. 10 മില്യൺ (10,000,000; 107) അല്ലെങ്കിൽ 100 ലക്ഷത്തിനു തുല്യമാണ് ഒരു കോടി.

## അവലംബം
* ബ്രിട്ടനിക്ക സർവവിജ്നാന കോശം വാള്യം 11

വർഗ്ഗം:സംഖ്യകൾ
പി. ബാലചന്ദ്ര മേനോൻ

ഒന്നും രണ്ടും കേരളാ നിയമസഭയിൽ ചിറ്റൂർ നിയമസഭാമണ്ഡലത്തെ പ്രതിനിധീകരിച്ച കമ്മ്യൂണിസ്റ്റ്കാരാനായ ഒരു രാഷ്ട്രീയ പ്രവർത്തകനായിരുന്നു **പി. ബാലചന്ദ്ര മേനോൻ** (17 മാർച്ച് 1911 - 14 ഡിസംബർ 1984). പബ്ലിക് അക്കൗണ്ട് കമ്മിറ്റിയുടെ ചെയർമാനായും ഇദ്ദേഹം പ്രവർത്തിച്ചിട്ടുണ്ട്(1963-65). 1967 മുതൽ 1973 വരെ കേരളത്തിൽ നിന്നുള്ള രാജ്യസഭാംഗവുമായിരുന്നു ബാലചന്ദ്ര മേനോൻ.

പ്ലാന്റേഷൻ ലേബർ കമ്മിറ്റി അംഗം, സംസ്ഥാന ആസൂത്രണബോർഡ് ഉപദേശക സമിതിയംഗം, കൈത്തറിബോർഡ് ഉപദേശക സമിതിയംഗം, വ്യവസായ ബോർഡംഗം, എ.ഐ.റ്റി.യു.സി. സംസ്ഥാന ജനറൽ സെക്രട്ടറി, എ.ഐ.റ്റി.യു.സി. സെക്രട്ടറി; വൈസ് പ്രസിഡന്റ് എന്നീ നിലകളിലും ബാലചന്ദ്രമേനോൻ പ്രവർത്തിച്ചിട്ടുണ്ട്.

## അവലംബം

വർഗ്ഗം:1911-ൽ ജനിച്ചവർ
വർഗ്ഗം: 1984-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഡിസംബർ 14-ന് മരിച്ചവർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:മേനോന്മാർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വേരൂർ ശ്രീ ധർമ്മശാസ്താക്ഷേത്രം

കേരളത്തിൽ കോട്ടയം ജില്ലയിലെ ചങ്ങനാശ്ശേരിയ്ക്കടുത്ത് വാഴപ്പള്ളി വടക്കേക്കരയിൽ സ്ഥിതിചെയ്യുന്ന പുരാതന അയ്യപ്പക്ഷേത്രമാണ് **വേരൂർ ശ്രീ ധർമ്മശാസ്താക്ഷേത്രം**. പതിനഞ്ചാം നൂറ്റാണ്ടിലാണ് ക്ഷേത്ര നിർമ്മിതി നടന്നിരിക്കുന്നത്. തെക്കുകൂർ രാജാക്കന്മാരാണ് ക്ഷേത്ര നിർമ്മാണം നടത്തിയത് എന്നു കരുതുന്നു. വേരൂരിൽ ധർമ്മശാസ്താവിന്റെ (അയ്യപ്പൻ) സ്വയംഭൂവായ വിഗ്രഹ പ്രതിഷ്ഠയാണ് ഉള്ളത്. ശാസ്താവിനു സ്വയംഭൂ പ്രതിഷ്ഠകൾ അപൂർവ്വമാണ്. കിഴക്കു ദർശനമാണ് പ്രതിഷ്ഠ. സ്വയംഭൂപ്രതിഷ്ഠ ആദ്യമായി കണ്ട വേടനേയും വേടത്തിയേയും ക്ഷേത്ര മതിലകത്തോട് ചേർന്ന് പ്രതിഷ്ഠിച്ചിരിക്കുന്നുവെന്നുള്ളതും ഇവിടുത്തെ പ്രത്യേകതകളിലൊന്നാണ് .

## ഐതിഹ്യം
പഴയകാലത്ത് വാഴപ്പള്ളിയുടെ വടക്കുഭാഗങ്ങളായ വടക്കേക്കര കാട്ടുപ്രദേശങ്ങളായിരുന്നു. തങ്ങളുടെ ആഹാരത്തിനായി ഇറങ്ങിയ വേടനും വേടത്തിയും (മങ്ങാട്ട് പറയന്മാർ കുടുംബം) സ്വയംഭൂവായ ശാസ്താവിഗ്രഹം കണ്ടെടുക്കുകയും അടുത്തുള്ള ബ്രാഹ്മണ പ്രമാണിമാരായ തേവരശ്ശേരിയിൽ പടിഞ്ഞാറെ ഇല്ലക്കാരും, പത്ത് നായർ തറവാട്ടുകാരെയും വിവരം അറിയിക്കുകയും ചെയ്തു. ദേവസാന്നിധ്യം മനസ്സിലാക്കിയ ഇവർ ശാസ്താപ്രതിഷ്ഠയെ നിത്യവും പൂജിച്ചാദരിക്കുന്നതിനു സൗകര്യം ചെയ്തു കൊടുക്കുകയും ചെയ്തു. അതിനെ തുടർന്ന് തെക്കുകൂർ രാജാവിന്റെ സഹായത്തോടെ ക്ഷേത്ര നിർമ്മാണം നടത്തുകയും ചെയ്തുവെന്നാണ് ഐതിഹ്യം. ക്ഷേത്രേശനു ആദ്യമായി നേദിച്ച അടയാണ് പ്രധാന വഴിപാട്.

## ക്ഷേത്ര നിർമ്മിതി

### ശ്രീകോവിൽ
ചതുരാകൃതിയിൽ ഒരുനിലയിൽ പണിതീർത്തിരിക്കുന്ന ശ്രീകോവിലിൽ  കിഴക്കോട്ട് ദർശനം നൽകി സ്വയംഭൂ പ്രതിഷ്ഠയിൽ ധർമ്മശാസ്താവ് ദർശനം നൽകുന്നു. ഇവിടുത്തെ ശ്രീകോവിൽ തെക്കുംകൂർ രാജാക്കന്മാരുടെ കാലത്താണ് നിർമ്മിച്ചത്. ശ്രീകോവിലിന്റെ ഭിത്തികൾ വെട്ടുകല്ലും മണ്ണും ചേർത്ത് പണിതീർത്തതാണ്. മുകൾഭാഗം ഓട് മേഞ്ഞിട്ടുണ്ട്. യുദ്ധസന്നദ്ധനായി കുതിരപ്പുറത്തേറി നിൽക്കുന്ന അയ്യപ്പനാണ് പ്രതിഷ്ഠാമൂർത്തി സങ്കൽപം.

## ഉപപ്രതിഷ്ഠകൾ
* വിഷ്ണു
* ശിവൻ
* ഗണപതി
* നാഗരാജാവ്
* യക്ഷി
* ബ്രഹ്മരക്ഷസ്
* ഭഗവതി
* ഭൂതത്താന്മാർ
* വേടനും, വേടത്തിയും (ക്ഷേത്രമതിലകത്തിനു പുറത്ത് പടിഞ്ഞാറേവശം)

## നിത്യപൂജകൾ

* ഉഷഃപൂജ
* ദേവിപൂജ
* ഉച്ചപൂജ
* ദീപാരാധന
* അത്താഴപൂജ

## ക്ഷേത്രത്തിൽ എത്തിചേരാൻ
ചങ്ങനാശ്ശേരിയിൽ നിന്നും 4 കി.മി. ദൂരെ വടക്കേക്കരയിലാണ് ക്ഷേത്രം സ്ഥിതിചെയ്യുന്നത്. 
എം.സി.റോഡിൽ വാഴപ്പള്ളിച്ചിറയിൽനിന്നും ചെത്തിപ്പുഴ റോഡിലൂടെ ഒരു കി.മി. സഞ്ചരിച്ചാൽ ക്ഷേത്രത്തിന്റെ കിഴക്കേനടയിൽ എത്തിചേരാം.

## വാഴപ്പള്ളിയിലെ ക്ഷേത്രങ്ങൾ

## അവലംബം


വർഗ്ഗം:കേരളത്തിലെ ശാസ്താക്ഷേത്രങ്ങൾ
വർഗ്ഗം:കോട്ടയം ജില്ലയിലെ ക്ഷേത്രങ്ങൾ